title: Gökdeniz Karadeniz

text: Trabzonsporin kasvatti Karadeniz teki debyyttinsä seuran edustusjoukkueessa kaudella 1999/00. Trabzonspor-uransa alussa turkkilainen pelasi puolustavammassa roolissa, mutta sai tasaisesti koko ajan hyökkäävämpää roolia. Karadeniz pelasi Trabzonsporissa vuosien 1999 ja 2008 välillä yhteensä 246 liigaottelua ja teki 63 maalia.


title: Gökdeniz Karadeniz

text: 13. maaliskuuta 2008 Karadeniz siirtyi 8,7 miljoonalla eurolla Rubin Kazaniin. Sopimus on viisivuotinen.


title: Gökdeniz Karadeniz

text: Turkin maajoukkueessa Karadeniz debytoi 30. huhtikuuta 2003 ottelussa Kreikkaa vastaan. Karadeniz valittiin Turkin joukkueeseen vuoden 2008 EM-kisoihin.


title: Rik Van Steenbergen

text: Rik Van Steenbergen (9. syyskuuta 1924 Arendonk, Belgia – 15. toukokuuta 2003 Antwerpen) oli belgialainen maantiepyöräilijä, lajinsa kolminkertainen maailmanmestari.


title: Rik Van Steenbergen

text: Köyhään perheeseen syntynyt Van Steenbergen aloitti pyöräilyuransa 14-vuotiaana. Hän siirtyi ammattilaiseksi vuonna 1942 ja saavutti jo seuraavana vuonna ensimmäisen merkittävän voittonsa, Belgian maantieajomestaruuden. Vuonna 1944 hän voitti ensimmäisen kerran suuren klassikkokilpailun oltuaan paras Flanderin ympäriajossa. Hän voitti saman kilpailun myös kaksi vuotta myöhemmin.


title: Rik Van Steenbergen

text: Vuoteen 1966 kestäneellä urallaan Van Steenbergen voitti useita muitakin klassikkoja: Pariisi–Roubaix’n 1948 ja 1952, La Flèche Wallonnen 1949 ja 1958, Pariisi–Brysselin 1950 sekä Milano–San Remon 1954. Maantiepyöräilyn maailmanmestaruuden hän voitti kolme kertaa: Kööpenhaminassa 1949 ennen Ferdinand Kübleriä, Ballerupissa 1956 ennen Rik Van Looya sekä kotiyleisönsä edessä Waregemissa 1957 ennen Louison Bobet’ta. Jo Zürichissa 1946 Van Steenbergen oli saanut pronssia Hans Knechtin ja Marcel Kintin jälkeen.


title: Rik Van Steenbergen

text: Van Steenbergen menestyi myös ratapyöräilyssä: hän voitti 40 kertaa kuuden päivän ajo -tapahtuman, neljä kertaa américaine-ajon Euroopan mestaruuden sekä paransi kahdesti maailmanennätystä. Ratapyöräilyssä saadut taidot tekivät hänestä erinomaisen kirimiehen myös maantiekilpailuihin, mutta pitkät ylämäet olivat hänelle tavallisesti vaikeita estäen voitot suurissa ympäriajoissa. Hän sijoittui kuitenkin toiseksi vuoden 1951 Italian ympäriajossa. On sanottu, että Van Steenbergen olisi saattanut voittaa suuria ympäriajoja keskittymällä niihin paremmin sen sijaan että osallistui lähes kaikkiin mahdollisiin kilpailuihin. Eräiden lähteiden mukaan Van Steenbergen voitti urallaan lähes tuhat kilpailua; voittojen määrä tosin vaihtelee suuresti lähteestä riippuen.


title: Rik Van Steenbergen

text: Van Steenbergen kuoli pitkällisen sairauden jälkeen Antwerpenissa vuonna 2003. Hänen hautajaisiinsa Westmallen Sint Pauluskerkissa osallistui 2 000 vierasta joukossaan belgialaiset suurpyöräilijät Eddy Merckx, Rik Van Looy, Roger De Vlaeminck, Walter Godefroot, Johan De Muynck, Lucien Van Impe, Freddy Maertens ja Briek Schotte. Vieraisiin kuuluivat myös UCI:n puheenjohtaja Hein Verbruggen ja Belgian pääministeri Guy Verhofstadt.


title: Gökhan Zan

text: Gökhan Zan (s. 7. syyskuuta 1981 Antakya, Turkki) on turkkilainen jalkapalloilija, joka edustaa kotimaassaan pelaavaa Galatasarayta. 194-senttimetriä pitkä Gökhan Zan on pelipaikaltaan puolustaja. Vuonna 2003 alkaneella Beşiktaş-urallaan Zan vietti kauden lainalla Gaziantepsporissa. Hän on edustanut myös Hataysporia ja Çanakkale Dardanelsporia. Gökhan Zan siirtyi kahden vuoden sopimuksella turkkilaisen Galatasaray:n riveihin kaudella 2009-2010.


title: Gökhan Zan

text: Gökhan Zan kuuluu myös Turkin maajoukkueeseen. Hänet valittiin Turkin joukkueeseen vuoden 2008 EM-kisoihin.


title: Harakat

text: Harakat ("Pica") on varisten heimoon kuuluva pohjoisen pallonpuoliskon varpuslintusuku. Harakoilla voidaan viitata myös laajempaan harakkamaisten varislintujen ryhmään, johon kuuluu "Pica"-suvun ohella muita sukuja.


title: Harakat

text: Sukuun on perinteisesti luettu kolme lajia, joista euraasialainen harakka on jaettu moniin alalajeihin:


title: Cheer-tanssi

text: Cheer-tanssi () on cheerleadingin muoto. Cheer-tanssijoukkueet keskittyvät joukkueen esittämään tanssiesitykseen eivätkä rakenna pyramideja.


title: Cheer-tanssi

text: Cheer-tanssiesitys on vauhdikas, urheilullinen ja energinen. Esityksessä voidaan yhdistää ominaisuuksia eri tyylisuunnista (pom, hip hop). Joukkueet käyttävät esityksensä tukena huiskia (pom pomit), joiden käytössä on omat tekniikkavaatimuksensa.


title: Cheer-tanssi

text: Cheerleadingin kilpailuissa cheer-tanssijoille on oma esiintymisalusta, joka on yleensä kuminen tanssimatto. Cheerdance -kilpailuohjelmassa on 5–20 henkisen joukkueen näytettävä pakolliset liikkeet, jotka vaihtelevat ikätason mukaan. Minimissään joukkueilla on oltava ohjelmassaan yksi spagaatti, yksi tanssihyppy, yksi cheerhyppy, kaksi jalanheittoa sekä junioreilla yksi 1-piruetti ja naisilla tuplapiruetti.


title: Cheer-tanssi

text: Kilpailuohjelman pituus on 2–2½ minuuttia ja joukkue esittää ohjelmansa 12×12 metrin kilpailualueella. Hyvä koreografia sisältää pakollisten liikkeiden lisäksi paljon kuviovaihtoja, visuaalisia tehokeinoja sekä vauhdikasta ja urheilullista tanssia, eläytymistä ja show-meininkiä unohtamatta.


title: Mäkilän saha

text: Mäkilän saha on vuonna 1908 perustettu sahatavaraa tuottava yritys Yläneellä. Tämänhetkiset omistajat ovat sahan alkuperäisen perustajan lapsenlapsenlapsia. Sahalla jalostetaan kuusi-, mänty- ja koivutukkeja.


title: Ryhmä-07

text: Ryhmä-07 on vuonna 2006 perustettu kesäteatteria esittävä kulttuuriyhdistys Karstulassa. Ryhmä koostuu pääosin nuorista näyttelijöistä, jotka ystävystyivät "Salatut elämät" -televisiosarjan kuvauksissa.


title: Ryhmä-07

text: Ryhmän puheenjohtajana toimii Janne Vakio, varapuheenjohtajana Joona Mielonen, rahastonhoitajana Eero Tommila ja sihteerinä Emma Virkkunen. Muita hallituksen jäseniä ovat Ville Virkkunen, Tiina Virkkunen sekä Emmi Parviainen.


title: Ryhmä-07

text: Ryhmä esitti kesällä 2007 Karstulan kesäteatterissa Markku Pölösen kirjoittaman näytelmän "Emmauksen tiellä". Kesän 2007 yleisötavoite oli 2200, mutta kävijöitä oli noin 3900.


title: Ryhmä-07

text: Ryhmän näytelmänä vuonna 2008 on Tapio Piiraisen "Siivoton juttu", joka on samalla myös kantaesitys. Vierailevia näyttelijöitä kesälle 2008 ovat Sami Sarjula, Tuomas Reunanen, Jenny Dahlström sekä Constantinos Mavromichalis.


title: Laulava Sydän (albumi)

text: Laulava Sydän on samannimisen ohjelmasarjan esityksiä sisältävä kokoelmalevy. Albumilla eri esittäjät tulkitsevat lähinnä Rauli Badding Somerjoen tunnetuksi tekemiä kappaleita. Kokoelma julkaistiin vuonna 1999.


title: Sähköaisti

text: Sähköaisti on joidenkin, erityisesti vedessä elävien eläinten käyttämä, heikkojen sähkökenttien havaitsemiseen perustuva keino havainnoida ympäristöään. Yleisimmin sähköaisti yhdistetään haihin, mutta sen tiedetään kuuluvan myös muiden kalalajien sekä nokkaeläinten ominaisuuksiin. Sähköaisti määritellään aktiiviseksi tai passiiviseksi sen mukaan, tarvitaanko aistin toimimiseen aistivan eläimen itse tuottamaa sähkökenttää vai ei. Aktiivisen sähköaistin avulla eläin tuottaa ympärilleen sähkökentän, jossa tapahtuvia häiriöitä seuraamalla se kykenee havainnoimaan ympäristöään. Passiivisesta sähköaistista puhutaan, kun eläin ei itse tuota sähkökenttiä vaan kykenee vaistoamaan muiden eläinten ja kohteiden aiheuttamat sähköimpulssit.


title: Sähköaisti

text: Hain sähköaistin mahdollistavan sähköreseptorijärjestelmän kuvasi ensimmäisen kerran italialainen anatomi Stefano Lorenzini 1678. Sähköaistijärjestelmään kuuluva elin, Lorenzinin ampullae, nimettiin hänen mukaansa. Sähköaistin omaavilla eläimillä on ihossaan sähköreseptoreita, jotka reagoivat vastaanottamiinsa sähkömpulsseihin.


title: Gabriel Tiacoh

text: Gabriel Tiacoh (10. syyskuuta 1963 – 2. huhtikuuta 1992 Atlanta) oli norsunluurannikkolainen yleisurheilija ja olympiamitalisti, joka kilpaili pikajuoksussa. Hän voitti Los Angelesin olympialaisissa 1984 hopeaa 400 metrin juoksussa ja oli näin maansa ensimmäinen olympiamitalisti.


title: Gabriel Tiacoh

text: Tiacoh kuoli vuonna 1992 vain 29-vuotiaana aivokalvontulehdukseen.


title: Edward L. Beach, Jr.

text: Edward Latimer Beach, Jr. (20. huhtikuuta 1918 – 1. joulukuuta 2002) oli korkea-arvoinen yhdysvaltalainen meriupseeri ja bestseller-jännityskirjailija. Hänen isänsä Edward L. Beach, Sr. oli myös menestynyt meriupseeri.


title: Edward L. Beach, Jr.

text: Beach osallistui muun muassa Midwayn meritaisteluun toisessa maailmansodassa. Sodan jälkeen hän oli muun muassa joidenkin sukellusveneiden, kuten ydinkäyttöisen "USS Tritonin" komentaja, ja kulki sillä miehistöineen vuonna 1960 ensimmäisinä koko maapallon ympäri veden alla. 1950-luvulla hän julkaisi teoksen "Run Silent, Run Deep", joka on suomennettu nimellä ”Aja ääneti, aja syvällä”. Hän on myös kirjoittanut toisen maailmansodan sukellusveneistä kertovan kirjan "Dust on the Sea", joka on suomennettu nimellä ”Pinnalle jää vain pöly”, ja myös "Cold Is the Sea", ”Kylmä meri”.


title: Hakan Balta

text: Hakan Kadir Balta (s. 23. maaliskuuta 1983 Berliini, Saksa) on turkkilainen jalkapalloilija, joka edustaa Galatasarayta. Pelipaikaltaan hän on vasen laitapuolustaja.


title: Hakan Balta

text: Vuosien 2005 ja 2007 välillä Balta edusti Manisasporia, jossa hän pelasi 69 ottelua ja teki 11 maalia. Syyskuussa 2007 Hakan Balta siirtyi nykyiseen seuraansa, jossa hän juhli kauden 2007–2008 päätteeksi Turkin Superliigan mestaruutta.


title: Hakan Balta

text: Hakan Balta kuuluu myös Turkin maajoukkueeseen ja hänet valittiin Turkin joukkueeseen vuoden 2008 EM-kisoihin. Ensimmäisen ja toistaioseksi ainoan maaottelumaalinsa Hakan Balta teki 20. toukokuuta 2008 ystävyysottelussa Slovakiaa vastaan. Yhteensä Balta on pelannut 15 maajoukkueottelua.


title: Golfmaila

text: Golfmaila on golfissa käytettävä maila. Golfmailoja on erilaisia sen mukaan, kuinka korkean ja pitkän lyönnin pelaaja haluaa tehdä.


title: Golfmaila

text: Aikoinaan golfia pelattiin hikkoripuuvartisilla mailoilla, jotka olivat herkkiä särkymään ja niillä lyöminen oli vaikeaa. 1890-luvulla alettiin testata metallivartisia mailoja ja 1912 ensimmäiset metallivartiset mailat tulivat markkinoille.


title: Golfmaila

text: 2000-luvulle tultaessa vanhoista hikkorimailoista innostuneet suomalaiset golfaajat alkoivat pelata niillä jälleen. Hikkorimailoilla pelaamisen tekee nykyaikana hankalaksi se, että kenttien mitat ovat pidentyneet, sillä uuden teknologian ansiosta tavallisilla mailoilla voi lyödä yhä pidempiä lyöntejä.


title: Golfmaila

text: Draiveri (Driver) tai puu-1 on pisimpiin lyönteihin tarkoitettu puumaila. Draiveria käytetään useimmiten pelkästään tiin päältä aloituslyöntiä suoritettaessa. Muut puumailat eli väyläpuut on tarkoitettu asteittain lyhyempiin lyönteihin. Yleisimmät väyläpuumailat ovat puu-3, puu-5 ja etenkin naisten ja senioreiden suosiossa oleva puu-7. Myös puu-4 -mailoja on valmistettu runsaasti.


title: Golfmaila

text: Osa draivereista on nykyään neliön muotoisia, jotta niiden hitausmomentti olisi mahdollisimman suuri. Tämä mahdollistaa suoremmat ja pidemmät lyönnit, mikäli pallo ei osu aivan keskelle mailaa.


title: Golfmaila

text: Puumailojen lapaa ei ole enää vuosiin valmistettu puusta. Nykyisten lapojen valmistusmateriaalina käytetään pääosin titaania tai terästä.


title: Golfmaila

text: Hybridit ovat eräänlaisia puu- ja rautamailan välimuotoja. Hybrideissä yhdistyy puumailan lapa ja rautamailan varsi. Lapa näyttää usein puumailan lavalta, mutta varret ovat yleensä puumailaa lyhyempiä. Varsinkin pidempiä rautoja voidaan korvata hybrideillä, joilla on periaatteessa helpompi lyödä. Hybridejä on ollut pitkään, mutta vasta muutaman vuoden aikana niiden suosio on noussut, kun ammattilaispelaajat ovat alkaneet käyttää niitä. Hybridejä kutsutaan myös esimerkiksi nimellä "utility wood".


title: Golfmaila

text: Pitkän pelaajan kuuluisi lyödä hybrideillä kuten rautamailoilla, kun taas lyhyemmille pelaajille oikeaoppinen olisi puumailalyönti.


title: Golfmaila

text: Perusraudat on numeroitu välillä 1–9. Normaalisti pelaajalla on bägissään raudat 3–9. Lisäksi on olemassa lyhyempiä rautamailoja, "wedgejä", joita käytetään lyhyisiin lyönteihin. Näitä ovat "pitching wedge" (PW), "gap wedge" (GW), "sand wedge" (SW) ja "lob wedge" (LW).


title: Golfmaila

text: Eripituiset ja erilaisilla lavan nostokulmilla varustetut mailat mahdollistavat eripituiset lyönnit aina pariin sataan metriin saakka, tietysti aina pelaajan taidoista riippuen. Nostokulmat vaihtelevat Rauta 1:n noin 15 asteesta rauta 9:n noin 44 asteen nostokulmaan. Wedgejen yleisesti käytetyt nostokulmat ovat seuraavat: PW (48), GW (52), SW (56), LW (60). Valmistajasta riippuen mailoissa kuitenkin esiintyy muutaman asteen vaihteluita suuntaan tai toiseen. Mitä suurempi mailan nostokulma on, sitä korkeampia lentokaaria niillä lyödään. Siksi esim. lyhyitä rautoja lyödessä kannattaa ottaa tuulen suunta huomioon, sillä vastatuuleen tai myötätuuleen lyötäessä pituuskontrolli on vaikeampaa kuin tyynessä säässä.


title: Golfmaila

text: Putteri on viheriöllä lyömistä eli puttaamista varten. Puttereiden lapa ei ole täysin suora tai nostokulmaton, vaan yleisimmin käytetty nostokulma on 4°, mutta tarjolla on myös malleja, joiden nostokulma on 2–4°. Pallo on tarkoitus saada vierimään tasaisesti, joten nostokulmaan tarkoitus ei ole saada palloa korkealle ilmaan, vaan juuri sopivasti viheriön lyhyeksi leikatun ruohon päälle vierimään . Puttereita on monen mittaisilla varsilla, kunkin pelaajan mieltymysten mukaan. Normaalimittaisen putterin varsi on noin 33–35 tuumaa ja napa- ja leukaputtereissa selvästi pidempi.


title: Living in the Past

text: Living in the Past on Jethro Tullin julkaisema kokoelma-albumi vuodelta 1972. Se sisältää vain singlenä julkaistuja kappaleita, albumiraitoja, ennen julkaisemattomia kappaleita sekä pari liveraitaa yhtyeen vuoden 1970 Carnegie Hallin konsertistra. Albumin Yhdysvaltain ja Euroopan vinyylipainokset eroavat joiltain osin toisistaan; tämän lisäksi vuonna 1994 julkaistulta yhden CD:n versiolta on pudotettu pois muutamia alkuperäisessä julkaisussa mukana olleita raitoja. Vuonna 1997 julkaistu tupla-cd-versio sisältää kaikki alkuperäisillä painoksilla olleet kappaleet.


title: Living in the Past

text: Albumi menestyi hyvin Yhdysvalloissa nousten top-3:een. Lisäksi nimikappaleesta ”Living in the Past” tuli siellä yhtyeen ensimmäinen hitti, nousten singlelistan sijalle #11 kolme vuotta Ison-Britannian menestyksensä jälkeen. Kappale tunnetaan rockmusiikissa erikoisesta 5/4-tahtilajistaan.


title: Living in the Past

text: Mobile Fidelity Sound Labin julkaisema tupla-cd (1997):


title: Living in the Past

text: Levy 1:Levy 2:


title: Emre Aşık

text: Emre Aşık (s. 13. joulukuuta 1973 Bursa) on turkkilainen jalkapalloilija, joka edustaa Galatasarayta. Aşık on pelipaikaltaan puolustaja.


title: Emre Aşık

text: Aşık on edustanut urallaan Galatasarayn lisäksi Balıkesirsporia, Fenerbahçea, Istanbulsporia, Beşiktaşia ja Ankarasporia.


title: Emre Aşık

text: Aşık on myös pelannut Turkin maajoukkueessa ja edusti Turkkia vuoden 2008 EM-kisoissa. Aşik on tehnyt 11 pelaamassaan maajoukkueottelussa tähän mennesäs yhden maalin.


title: Breisach am Rhein

text: Breisach am Rhein [ˈbraɪ̯sax am ˈraɪn], lyhyesti "Breisach", on kaupunki Baden-Württembergin osavaltiossa, eteläisessä Saksassa. Kaupunki sijaitsee Reinjoen varrella Saksan ja Ranskan välisellä rajalla, noin 20 kilometrin päässä Ranskan Colmarista ja Saksan Freiburg im Breisgausta sekä 60 kilometrin päässä Sveitsin Baselista.


title: Breisach am Rhein

text: Breisachin asukasluku on noin 16 500. Kaupunki on tärkeä alueellinen keskus sijaiten Alsacen ja Baden-Württembergin rajalla. Breisachin seudulla asuu noin 40 000 ihmistä. Kaupungista on siltayhteys alsacelaiseen naapurikaupunkiin Neuf-Brisachiin (, "Uusi-Breisach").


title: Breisach am Rhein

text: Breisachin aluetta asuttivat aikoinaan keltit. Kaupungin nimi on johdettu kelttiläisestä henkilönnimestä "Brîsios". Myöhemmin roomalaiset valtasivat Breisachin alueen ja rakennuttivat alueelle oman linnoituksensa. Linnoitus sijaitsi mäellä, jota roomalaiset nimittivät Mons Brisiacukseksi.


title: Breisach am Rhein

text: Nykyisen Breisachin historia alkaa vuodesta 1185, jolloin kaupungin perusti Hohenstaufenin dynastia. 1200-luvulla Breisachissa käynnistettiin St. Stephansmünsterin eli pyhän Tapanin kirkon rakennustyöt. 1500-luvulla Breisachista muodostui tärkeä Pyhän saksalais-roomalaisen keisarikunnan linnoituskaupunki. Kolmikymmenvuotisessa sodassa vuonna 1638 kenraali Bernhard Weimar valloitti kaupungin keisarillisen varuskunnan antautumiseen johtaneen Breisachin piirityksen jälkeen. Bernhard Weimarin kuoltua vuonna 1639 alue siirtyi Ranskalle, joka piti aluetta omana valloituksenaan. Virallisesti Breisach päätyi Ranskalle vuoden 1648 Westfalenin rauhassa.


title: Breisach am Rhein

text: Vuodesta 1670 alkanut Breisachin ranskalaistuttaminen päättyi vuoden 1697 Ryswickin rauhaan, jossa Breisach tuli jälleen osaksi Pyhää saksalais-roomalaista keisarikuntaa. Ranskan marsalkka Claude Villars valloitti kaupungin takaisin Ranskalle 7. syyskuuta vuonna 1703 Espanjan perimyssodan alkutaipaleella. Rastattin rauhan myötä vuonna 1714 Breisach siirtyi uudestaan osaksi Pyhää saksalais-roomalaista keisarikuntaa. Tuolloin Ranska aloitti Neuf-Brisachin linnoituksen rakennuttamisen Reinjoen toiselle puolelle. Vuonna 1805 Breisachista tuli osa Badenia.


title: Breisach am Rhein

text: Toisen maailmansodan aikana suurin osa Breisachista tuhoutui liittoutuneiden pommituksissa. 1970-luvulla kaupunkiin liitettiin Hochstettenin, Gündlingenin, Niederrimsingenin ja Oberrimsingenin kunnat ja kaupungit.


title: Paul Mebus

text: Paul Mebus (9. kesäkuuta 1920 Fürth, Saksa – 11. joulukuuta 1993) oli saksalainen jalkapalloilija.


title: Paul Mebus

text: Mebus kuului Länsi-Saksan maajoukkueeseen, joka voitti vuoden 1954 MM-kilpailut; hän pelasi turnauksessa yhden ottelun. Urallaan hän pelasi maajoukkueessa yhteensä kuusi ottelua sekä kaksi B-maaottelua. Seurajoukkueurallaan Mebus edusti Benrather FC:tä sekä 1. FC Kölniä.


title: Tümer Metin

text: Tümer Metin (s. 14. lokakuuta 1974 Zonguldak, Turkki) on turkkilainen jalkapalloilija, joka edustaa Fenerbahçea. Metin tunnettaan hyvänä vapaapotkujen antajana ja kovana raatajana kentällä.


title: Tümer Metin

text: Metin aloitti ammattilaisuransa vuonna 1997 Samsunsporissa. Neljän kauden jälkeen hän siirtyi Beşiktaşiin. Beşiktaşissa Metin vietti 5 kautta, tehden 102 maalia 132:ssa ottelussa. Fenerbahçeen turkkilainen siirtyi vuonna 2006. Tammikuussa 2008 Metin lainattiin Kreikkaan Larissaan.


title: Tümer Metin

text: Turkin maajoukkueeseen Metin on kuulunut vuodesta 2003 lähtien. Hänet valittiin Turkin EM-joukkueeseen vuoden 2008 kisoihin.


title: Ole Henrik Laub

text: Ole Henrik Laub (kuvataiteilijana Henry Barrach, 3. joulukuuta 1937 Århus, Jyllanti, Tanska) on tanskalainen kirjailija.


title: Ole Henrik Laub

text: Laubin esikoisteos "Et Svaerd Dyppet i Honning" ilmestyi vuonna 1967. Hän on kirjoittanut runsaat viisikymmentä kirjaa, lyhyttä kertomusta ja romaania, joissa hän kertoo tarinoita ihmisistä Tanskan pienissä kaupungeissa. Hänen teoksiaan ei ole suomennettu.


title: Ole Henrik Laub

text: Hän on pitänyt salanimellä Henry Barrach yli 20 taidenäyttelyä. Hänen maalauksensa ovat täynnä tarinoita, jotka monessa suhteessa kuvastavat hänen työtään kirjailijana. Myös hänen isänsä Henrik Hansen Laub oli taidemaalari.


title: Venio Losert

text: Venio Losert (s. 25. heinäkuuta 1976 Zavidovići, Bosnia ja Hertsegovina, Jugoslavia) on kroatialainen käsipalloilija ja kaksinkertainen olympiavoittaja. Maalivahtina pelaava Losert on voittanut olympiakultaa kahdesti: Atlantasta 1996 ja Ateenasta 2004.


title: Venio Losert

text: Seurajoukkuetasolla Losert on edustanut 2000-luvulla suurimmaksi osaksi espanjalaisia seuroja, kuten FC Barcelonaa. 1990-luvulla Losert edusti kotimaassaan Kroatiassa maan ykkösseuraa RK Zagrebia.


title: Werner Liebrich

text: Werner Liebrich (18. tammikuuta 1927 Kaiserslautern – 20. maaliskuuta 1995 Kaiserslautern) oli saksalainen jalkapalloilija ja jalkapallovalmentaja.


title: Werner Liebrich

text: Liebrich kuului Länsi-Saksan maajoukkueeseen, joka voitti vuoden 1954 MM-kilpailut. Hän pelasi MM-turnauksessa neljä ottelua, muun muassa välierän ja loppuottelun. Urallaan hän pelasi maajoukkueessa yhteensä 16 ottelua. Seurajoukkueurallaan hän edusti Kaiserslauternia, jonka paidassa hän voitti Saksan mestaruuden vuosina 1951 ja 1953.


title: Werner Liebrich

text: Liebrich toimi Kaiserslauternin päävalmentajana kaudella 1964–1965.


title: A Passion Play

text: A Passion Play on Jethro Tullin albumi, joka julkaistiin heinäkuussa 1973. Kuten edeltäjänsä "Thick as a Brick", albumi sisältää yhden, koko albumin mittaisen kappaleen, joka on jaettu vinyylin kahdelle puolelle. Tällä kertaa tosin kappaleet on myös osioitu tarkemmilla nimillä, painoksesta riippuen. Albumin konseptina, eli tarinana on Ronnie Pilgrim-nimisen miehen henkinen matka kuoleman jälkeisessä elämässä näytelmän muotoon kirjoitettuna. Albumin kiertueen lavashow oli yhtyeen uran suurimpia ja siinä nähtiin mm. videoksi tehty albumillakin kuultava eläinsatu "The Story of the Hare Who Lost His Spectacles". Albumi sai julkaisunsa aikaan erittäin kovaa kritiikkiä ja myös yhtyeen johtohahmo ja säveltäjä Ian Anderson on myöhemmin kritisoinut albumia mm. "liian mahtipontiseksi". Tästä huolimatta albumi nousi edeltäjänsä tapaan listaykköseksi Yhdysvalloissa.


title: A Passion Play

text: Vuoden 1972 lopulla Jethro Tull matkusti Ranskaan, Pariisin lähistöllä sijaitsevalle Château d'Hérouville-studiolle nauhoittamaan uutta materiaalia. Tämä johtui Britannian sen aikaisesta korkeasta verotuksesta, jonka vuoksi monet menestyvät artistit joutuivat työskentelemään ulkomailla. Studio oli rakennettu 1700-luvun vanhaan linnaan ja mm. Pink Floyd, Elton John ja T. Rex-yhtye olivat käyttäneet sitä. Alkuperäisenä ideana oli tehdä tupla-albumi, sisältäen erillisiä kappaleita perinteiseen tyyliin. Aihepiireinä olivat mm. elämän perusasiat, kriitikot ja eläinten ja ihmisten maailman erot.


title: A Passion Play

text: Materiaalia kerittiin nauhoittaa n. 60 minuuttia, tarpeeksi noin kolmen levynpuoliskon täyttöön, kunnes studion tekniset ongelmat, fasiliteetit, huono ruokahuolto ja koti-ikävä saivat yhtyeen palaamaan takaisin Britanniaan ja Anderson päätti huonon kokemuksen vuoksi hylätä jo levytetyn materiaalin ja aloittaa työn alusta Morgan-studioilla.


title: A Passion Play

text: Studioaikaa oli niukasti käytettävissä ennen kiertueelle lähtöä ja Anderson alkoi kirjoittaa edellisen albumin tyylistä konseptuaalista, nopeasti työstettävää teosta. Aihepiiriksi muodostui kuoleman jälkeinen elämä ja siihen liittyvät tapahtumat teatraalisessa muodossa.


title: A Passion Play

text: Vain "Critique Oblique", "Tiger Toon" (nimellä "Prelude") ja "The Story of the Hare Who Lost His Spectacles" Ranskan sessioista päätyivät lopulliselle albumille. "Skating Away on the Thin Ice of a New Day" ja "Only Solitaire" päätyivät vuoden 1974 "War Child"-albumille. Anderson nimesi nauhat myöhemmin "Chateau d'Isaster"-nauhoiksi (Chateau-katastrofi).


title: A Passion Play

text: Albumi jatkaa edeltäjänsä progressiivista tyyliä. Instrumentaatio on monipuolista ja erilaisia tahtilajeja ja tempojen vaihdoksia on huomattavissa. Yhtyeen jäsenten mukaan musiikki oli osin "turhankin monimutkaista" ja haastavaa toteuttaa livenä. Uusina elementteinä mukana ovat Ian Andersonin soittama sopraanosaksofoni sekä John Evanin paljon albumilla kuuluva syntetisaattori. Kitaristi Martin Barren mukaan juuri John Evanilla oli iso rooli albumin sovituksissa. Pääosin, synkän teemansa johdosta, musiikki on mollivoittoista. Albumin keskellä kuultava "The Story of the Hare Who Lost His Spectacles" käyttää Sergei Prokofievin "Pekka ja susi"-tyylistä orkesterisovitusta, joista albumilla vastaa yhtyeen taustavaikuttaja David Palmer.


title: A Passion Play

text: Albumin nimi on viittaus Kristuksen kärsimyskertomukseen, vaikkakaan itse albumin sisältö ei kristillisiä viitauksia muuten hyödynnä. Teatteriohjelman muotoon tehty kansitaide antaa ymmärtää teoksen olevan neljään kohtaukseen perustuva näytelmä. Sen kirjoittajana esitellään Rena Sanderone (sanaleikki nimestä "Eaan Anderson") ja esittäjänä Linwellin teatteri. Myös yhtyeen jäsenet esitellään näytelmään kuuluvina näyttelijöinä rooleineen ja taiteilijanimineen:


title: A Passion Play

text: Ronnie Pilgrim - Max Quad


title: A Passion Play

text: Peter Dejour - Mark Ridley


title: A Passion Play

text: The Projectionist - Derek Small


title: A Passion Play

text: G. Oddie Snr. - Ben Rossington


title: A Passion Play

text: Magus Perdé - John Tetrad


title: A Passion Play

text: Näytelmän ensimmäisessä kohtauksessa Ronnie Pilgrim huomaa kuolleensa ja on läsnä omissa hautajaisissaan haamuna. Tämän jälkeen hän kulkee läpi kiirastulimaisen autiomaan ja kohtaa seuraavaksi ystävällisen enkelin. Seuraavassa kohtauksessa Pilgrim on Peter Dejourin luona teatterimaisessa ympäristössä, jossa läsnä oleva tuomaristo katsoo Pilgrimin elämänvaiheita projektorin kautta. Pitkällisen pohdinnan jälkeen Pilgrim saa puhtaat paperit ja pääsee Taivaaseen.


title: A Passion Play

text: Toisen ja kolmannen kohtauksen välissä kuullaan välinäytös, Andersonin, John Evanin ja Jeffrey Hammondin kirjoittama juonesta poikkeava eläinsatu "The Story of the Hare Who Lost His Spectacles", jonka Hammond lukee Lancashiren murteella. Kyseisessä absurdissa sadussa antropomorfiset eläimet auttavat jänistä etsimään kadonneita silmälaseja.


title: A Passion Play

text: Kolmas kohtaus tapahtuu pari päivää myöhemmin Pilgrimin ollessa Taivaassa. Hän on kuitenkin pettynyt paikan ihmisiin ja ilmapiiriin ja menee tapaamaan G. Oddie & Son-yrityksen henkilöitä ja pyytää pääsyä Helvettiin. Seuraavaksi Pilgrim kohtaa Lucyn, joka johdattaa hänet sinne.


title: A Passion Play

text: Helvettikään ei ole Pilgrimille sopiva paikka ja viimeisessä kohtauksessa hän pakenee sieltä. Hän tapaa Magus Perden, jolle hän purkaa ongelmaansa kuoleman jälkeisen elämän dilemmasta. Lopulta Pilgrim seisoo Styks-joen varrella, jossa on joukko muitakin ihmisiä ja eläimiä odottamassa uudelleensyntymää. Tähän näytelmä myös päättyy, antaen kuvan reinkarnaation mahdollisuudesta.


title: A Passion Play

text: Ennen albumin julkaisua kesäkuussa 1973 yhtye esiintyi Lontoossa Empire Pool-areenalla esitellen uuden teoksen ja siihen liittyvän lavashow'n. Tapausta varten yhtyeen massiivinen valorakennelma lennätettiin Pohjois-Amerikasta asti suurin kustannuksin. Kritiikki englantilaislehdissä oli kuitenkin lähes murskaavaa niin konsertin kuin myöhemmin heinäkuussa julkaistun albuminkin osalta. Musiikkia ja konseptia arvosteltiin kaikissa suurimmissa brittiläisissä musiikkilehdissä ja mm. yhtyettä aiemmin kehunut Melody Maker-lehden toimittaja Chris Welch kirjoitti kuuluisassa arvostelussaan "musiikin alkavan kuulostaa erittäin huonolta". Albumin epäsuorasti kerrottu konsepti meni myös ohi monilta arvostelijoilta.


title: A Passion Play

text: Tämän jälkeen yhtyeen manageri Terry Ellis, osittain julkisuustempauksena ja ilman Andersonin lupaa, kertoi Melody Maker-lehdelle, että yhtye tulee hajoamaan huonojen arvostelujen, mukaan lukien lehden vastaavan, seurauksena. Anderson raivostui tästä ja kertoi yhtyeen saaneen päinvastoin huonoa julkisuutta tempauksen johdosta.


title: A Passion Play

text: Albumin listasijoitus jäi Britanniassa yhtyeen aiempiin verrattuna heikohkoksi, sen ollessa sijalla 13. parhaimmillaan. Yhdysvalloissa, huolimatta heikosta kritiikistä, albumista tuli toinen listaykkönen yhtyeelle ja tähän päivään mennessä se on myynyt siellä kultalevyn arvoisesti. Albumin kiertueella Yhdysvalloissa yhtye soitti mm. neljä peräkkäistä loppuunmyytyä konserttia Los Angeles Forumissa.


title: A Passion Play

text: Albumilta julkaistiin myös single "A Passion Play (Edit #8)" / "A Passion Play (Edit #9)". A-puoli sisältään otteen kohdasta "Overseer Overture" (3:04) ja b-puoli kohdasta "Flight from Lucifer" (3:29).


title: A Passion Play

text: Ensimmäinen, vuonna 1986 ilmestynyt CD-painos sisältää albumin yhtenä kappaleena. Vuoden 1989 CD-painos jakaa kappaleen kahdeksi osaksi, nimillä "Beginning" ja "Conclusion". Tämä painos mukailee alkuperäistä vinyyliversiota, jossa "The Story of the Hare Who Lost His Spectacles" alkaa A-puolen lopussa ja jatkuu B-puolen alussa, eli kappaleenvaihdos on samassa kohti.


title: A Passion Play

text: 2003 julkaistu remasteroitu painos jakaa myös teoksen kahteen kappaleeseen, mutta "The Story of the Hare Who Lost His Spectacles" on sijoitettu toisen kappaleen alkuun kokonaan. Painos sisältää myös sadusta tehdyn videon bonusmateriaalina.


title: A Passion Play

text: Ensimmäisen kerran kappaleet indeksoitiin kuudeksitoista erilliseksi kappaleeksi vuonna 1973 radio-asemille tehtyä promolevyä varten, jotta toimittajilla olisi helpompi soittaa radiossa osia albumista. Vuoden 1998 Mobile Fidelity Sound Labin Gold CD-painos käyttää viitteenä tätä indeksointia.


title: A Passion Play

text: Vuonna 2014 albumi julkaistiin alaviitteellä "An Extended Performance" 2-CD/2 DVD-boksina. Ensimmäisellä CD:llä albumi on Steven Wilsonin uudelleenmiksaamana versiona 15 kappaleeseen indeksoituna sisältäen myös n. 50 sekuntia ennenjulkaisematonta musiikkia "The Foot of Our Stairs"-kohdassa. Toinen CD sisältää Château d'Hérouvillessa nauhoitetun materiaalin myös uudelleenmiksattuna. DVD:t sisältävät monikanavamiksauksia ja videomateriaalia.


title: A Passion Play

text: Château d'Hérouvillessa nauhoitettua materiaalia julkaistiin ensimmäisen kerran vuonna 1988 yhtyeen 20-vuotisjuhlajulkaisussa. Viisi vuotta myöhemmin materiaali sai laajemman julkaisun osana "Nightcap: The Unreleased Masters"-kokoelmaa. Ian Anderson oli nimennyt materiaalin "Chateau d'Isaster"-nauhoiksi ja tehnyt niihin uusia instrumentaatioita. Vuoden 2014 julkaisu on puolestaan säilyttänyt materiaalin alkuperäisessä muodossaan uutta miksausta lukuun ottamatta.


title: Neitsyen galaksijoukko

text: Neitsyen galaksijoukko on galaksijoukko Neitsyen tähdistössä, 59 ± 4 miljoonan valovuoden päässä Maasta, ja se koostuu 1300–2000 galaksista. Niin kuin paikallinen ryhmäkin, se kuuluu Neitsyen superjoukkoon. Sen massaksi arvioidaan 1,2×10 "M".


title: Ravennan maakunta

text: Ravennan maakunta on yksi Italian maakunnista. Se sijaitsee Emilia-Romagnan alueella ja sen pääkaupunki on Ravenna.


title: Ravennan maakunta

text: Ravennan maakunnan pinta-ala on 1 859 km² ja väkiluku vajaat 400 000. Maakunnassa on 18 kuntaa.


title: Ravennan maakunta

text: Ravennan maakunta sijaitsee Adrianmeren rannalla, ja sen rannikolla on lukemattomia laguuneita ja hiekkadyynejä. Sisämaassa lähempänä Toscanaa maasto muuttuu kukkulaisemmaksi ja vuoristoisemmaksi.


title: Danny Betancourt

text: Danny Betancourt Chacón (s. 25. toukokuuta 1981 Santiago de Cuba) on kuubalainen baseballpelaaja ja olympiavoittaja. Hän oli mukana Kuuban kultaa voittaneessa joukkueessa Ateenan olympialaisissa 2004.


title: Laulava sydän – The Beatles

text: Laulava Sydän – The Beatles on samannimisen ohjelmasarjan esityksiä sisältävä kokoelmalevy. Albumilla eri esittäjät tulkitsevat The Beatles -yhtyeen kappaleita. Sarja esitettiin Yle TV2:ssa neljänä peräkkäisenä lauantaina (24. helmikuuta - 17. maaliskuuta). Kokoelma julkaistiin vuonna 2001.


title: Laulava sydän – The Beatles

text: Albumi nousi Suomen virallisen listan sijalle 22.


title: Reggio Emilian maakunta

text: Reggio Emilian maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Reggio Emilia.


title: Reggio Emilian maakunta

text: Reggio Emilian maakunnan pinta-ala on 2 291 km² ja väkiluku runsaat 530 000. Maakunnassa on 42 kuntaa.


title: Reggio Emilian maakunta

text: Reggio Emilian maakunnan halki virtaa kolme jokea: Po, Enza ja Secchia. Se on saanut nimensä muinaisten roomalaisten valtatiestä, Via Emiliasta.


title: Transkendenttiaste

text: Olkoon K kunta ja F K:n kuntalaajennus. Tällöin kaikki F:n kaikki transkendenttikannat ovat keskenään yhtämahtavia. Sanotaan, että F:n transkendenttiaste K:n suhteen on mielivaltaisen F:n transkendenttikannan mahtavuus.


title: Luettelo Talo 2000:n mukaisista huoneisto- ja tilatyypeistä

text: Tämä on Talo 2000 -nimikkeistön mukainen rakennusalan luokittelu.


text: Sulkeisiin merkityt kirjaintunnukset (A)...(N) ja väliotsikot viittaavat Tilastokeskukset ryhmittelyyn.


text: Asunnot (A)


text: Vapaa-ajan asunnot (B)


text: Liikehuoneistot (C)


text: Toimistohuoneistot (D)


text: Liikenteen huoneistot (E)


text: Hoitoalan huoneistot (F)


text: Kokoontumishuoneistot (G)


text: Opetushuoneistot (H)


text:
Teollisuushuoneistot (J)
huoneistot
Varastohuoneistot (K)


text: Puolustus- ja pelastustoimen huoneistot (L)


text: Maatalouden huoneistot (M)


text: Muut huoneistot (N)


text: 1 Asuin- ja majoitustilat


text: 2 Hallinto- ja liiketilat


text: 3 Opetus- ja tutkimustilat


text:
4 Huoneistotyyppikohtaiset erityistilat
erityistilat


text: 5 Säilytystilat


text: 7 Sosiaali- ja virkistystilat


text: 8 Yhteistilat (Suunnitteluohjelmaan sisältyvät koko kohdetta palvelevat tilat)


text: 9 Liikenne- ja tekniset tilat (Suunnitteluohjelmaan sisältymättömät tilaratkaisusta riippuvat tilat)


title: Oleg Ivanov (jalkapalloilija, 1967)

text: Oleg Viktorovitš Ivanov (, s. 29. heinäkuuta 1967 Moskova, Venäjän SFNT, Neuvostoliitto) on venäläinen entinen jalkapalloilija ja nykyinen valmentaja. Hänen pelipaikkansa oli keskikenttä.


title: Oleg Ivanov (jalkapalloilija, 1967)

text: Ivanov aloitti uransa Neuvostoliiton kakkosliigan Krasnaja Presnja Moskovassa, josta hän siirtyi korkeimman liigan Spartak Moskovaan. Spartakin kanssa hän osallistui myös kauden 1990–1991 Euroopan cupiin, jonka välieriin joukkue ylsi.


title: Oleg Ivanov (jalkapalloilija, 1967)

text: Ivanov siirtyi Suomeen Spartak-toverinsa Valeri Popovitšin kanssa vuonna 1992. Siirtyminen Suomeen liittyy Neuvostoliiton hajoamisvaiheeseen. Neuvostoliiton hajoamisen seurauksena maan urheilutoiminnassa oli sekavuutta. Suomen valitsemisesta Ivanov toteaa:


title: Oleg Ivanov (jalkapalloilija, 1967)

text: Kaksikko päätyi TPV:n ja Ilveksen kautta Hakaan, jossa he voittivat neljä Suomen-mestaruutta ja yhden Suomen cupin. Ivanovia ja Popovitšia on kutsuttu yhdeksi liigan parhaista tutkapareista ja heidän yhteispeliään parhaimmillaan pysäyttämättömäksi. Ivanov on valittu Veikkausliigan legendaksi.


title: Oleg Ivanov (jalkapalloilija, 1967)

text: Peliuransa jälkeen Ivanov on toiminut PS-44:n, ViipV:n ja TPV:n valmentajana. Hänellä on B-valmentajakoulutus.


title: Oleg Ivanov (jalkapalloilija, 1967)

text: Siviiliammatissa Ivanov vastaa kaivosteollisuudelle porakruunuja vastaavan yrityksen idänkaupasta. Asuinpaikka on edelleen Valkeakoskella.


title: Heinz Kwiatkowski

text: Heinrich "Heinz" Kwiatkowski (26. heinäkuuta 1926 Gelsenkirchen – 23. toukokuuta 2008 Dortmund) oli saksalainen jalkapallomaalivahti.


title: Heinz Kwiatkowski

text: Kwiatkowski kuului Länsi-Saksan maajoukkueeseen, joka voitti vuoden 1954 MM-kilpailut; hän pelasi turnauksessa yhden ottelun. Hän oli mukana myös vuoden 1958 MM-kisojen joukkueessa. Urallaan hän pelasi maajoukkueessa yhteensä neljä ottelua. Seurajoukkueurallaan Kwiatkowski edusti Borussia Dortmundia, jonka riveissä hän voitti Saksan mestaruuden vuosina 1956 ja 1957.


title: Advanced Chess

text: Advanced Chess on Garri Kasparovin ideoima shakkivariantti, jossa pelaajilla on käytössään haluamansa shakkitietokone. Ensimmäinen ottelu pelattiin Kasparovin ja Topalovin välillä vuonna 1998.


title: Advanced Chess

text: Advanced Chess -lajin kannattajat ovat esittäneet, että sen etuja ovat:


title: Martin Škrtel

text: Martin Škrtel (s. 15. joulukuuta 1984 Handlová, Tšekkoslovakia) on slovakialainen jalkapalloilija, pelipaikaltaan puolustaja. Škrtelin nykyinen seura on Fenerbahçe.


title: Martin Škrtel

text: Škrtel pelasi ennen nykyiseen seuraansa siirtymistä FK AS Trenčínissä 2001–2004, Pietarin Zenitissa 2004–2008 ja Liverpoolissa 2008-2016.Fenerbaçheen hän siirtyi liverpoolista 14 heinäkuuta 2016 £5 miljoonalla punalla. Trenčínissä hän pelasi 45 ottelua ja teki 8 maalia. Zenitissa otteluja kertyi 74 ja maaleja 3. Liverpoolissa hän pelasi 319 peliä ja teki 18 maalia.


title: Martin Škrtel

text: Škrtel voitti Zenitissa Venäjän pääsarjamestaruuden vuonna 2007. Samana vuonna hänet valittiin myös Slovakian vuoden jalkapalloilijaksi. Hän debytoi maajoukkueessa vuonna 2004 ja oli mukana MM-kisoissa 2010.


title: Suomalaisen kansakoulun ystävät

text: Suomalaisen kansakoulun ystävät oli vuosina 1889–1964 toiminut suomalainen yhdistys, joka pyrki edistämään suomenkielisten kansakoulujen perustamista. 1800-luvun lopulla monissa Suomen ruotsinkielisissä kunnissa ei ollut lainkaan suomenkielisiä kansakouluja, eivätkä kunnat olleet halukkaita perustamaan niitä.


title: Suomalaisen kansakoulun ystävät

text: Yhdistys syntyi Helsingin suomalaisen klubin piirissä vuonna 1889. Helsingin pitäjässä ei ollut ainoatakaan suomenkielistä koulua, vaikka suomenkielisiä asukkaita oli yli kaksituhatta. Klubin jäsenet Herman Liikanen ja Antti Almberg ajoivat yhdistyksen perustamista suomenkielisen väestön sivistystilanteen parantamiseksi.


title: Suomalaisen kansakoulun ystävät

text: Yhdistys perustettiin Suomalaisen klubin vuosikokouksessa 6. huhtikuuta 1889, ja 24. toukokuuta senaatti vahvisti sen säännöt. Säännöissä yhdistys määritteli tehtäväkseen edistää suomenkielisten kansakoulujen perustamista sekä toimia kansansivistyksen hyväksi muillakin tavoin, kuten kansankirjastoja perustamalla, kirjallisuutta levittämällä ja luentoja pitämällä.


title: Suomalaisen kansakoulun ystävät

text: Yhdistyksen johtokuntaan valittiin esimieheksi Lars Neovius ja jäseniksi P. W. Hannikainen, A. H. Kallio, Lauri Kivekäs sekä Theodor Schwindt.


title: Suomalaisen kansakoulun ystävät

text: Toiminta alkoi väestötilanteen ja koulutustarpeiden selvittämisellä, ja eri puolille Suomea värvättiin asiamiehiä, jotka tekivät tiedusteluja. Muutamassa vuodessa asiamiehiä oli lähes kaksisataa.


title: Suomalaisen kansakoulun ystävät

text: Yhdistys perusti kouluja, antoi apurahoja koulujen perustamiseen ja ylläpitämiseen sekä pyrki saamaan yksityisiä kouluja kuntien ylläpitämiksi. Ensimmäinen yhdistyksen perustama koulu oli Helsingin pitäjään vuoden 1891 alussa perustettu kiertokoulu. Parissa vuosikymmenessä maaseudun kouluolot paranivat merkittävästi: lukuvuonna 1890–1891 suomenkielisiä kansakouluja oli noin 700, 1900–1901 noin 1 600 ja 1910–1911 jo noin 2 500.


title: Suomalaisen kansakoulun ystävät

text: Alkuvuosina varoja toimintaan saatiin jäsenmaksuista ja arpajaisten järjestämisestä. Myöhemmin yhdistys sai myös merkittäviä lahjoituksia ja testamentteja.


title: Suomalaisen kansakoulun ystävät

text:
Yhdistys lakkautti toimintansa vuonna 1964 ja luovutti Suomen Kulttuurirahastolle pääoman, josta perustettiin Suomalaisen
Kansakoulun Ystävien rahasto. Rahasto edistää ja tukee suomenkielistä kansansivistystyötä.


title: Alagir

text:
Alagir ( ja ) on kaupunki Pohjois-Ossetia-Alanian tasavallan keskiosassa Venäjällä Kaukasiassa. Alagir sijaitsee Ærydonjoen länsipuolella, 54 kilometriä tasavallan pääkaupungista Vladikavkazista länteen. Kaivosteollisuus on merkittävässä asemassa kaupungin taloudessa. Muita merkittäviä aloja ovat puunjalostus- ja säilyketeollisuus. Vuonna 2002 kaupungin väestöstä oli osseetteja 91,1 prosenttia ja venäläisiä 6,2 prosenttia.
Alagir perustettiin vuonna 1850 ja kaupunginoikeudet se sai vuonna 1938.


title: Jodi Benson

text: Jodi Benson (oik. Jodi Marzorati, s. 10. lokakuuta 1961 Rockford, Illinois) on yhdysvaltalainen teatterinäyttelijä ja ääninäyttelijä, joka tunnetaan parhaiten "Pieni merenneito" -animaatioelokuvasta Arielin äänenä. Elokuvan jälkeen hän on ollut muun muassa useissa Disneyn tuottamissa animaatiosarjoissa ja elokuvissa Arielin äänenä.


title: Jodi Benson

text: Benson syntyi Rockfordissa, Illinoisissa vuonna 1961 Jodi Marzoratina. Hän kävi Boylanin katolilaista high schoolia, jonka jälkeen Benson opiskeli collegessa Millikinin yliopistolla Decaturissa, Illinoisissa. Ensimmäisenä lukuvuotena Benson opiskeli lakia, mutta vaihtoi sen musikaali teatteriin. Opiskelun aikana hän pääsi esiintymään muutaman kerran Broadwaylla ja valmistumisensa jälkeen Benson siirtyi vakituisesti esiintymään Broadwaylle teatteriin.


title: Jodi Benson

text: Benson asuu Etelä-Georgiassa yhdessä aviomiehensä Ray Bensonin kanssa. Heillä on myös kaksi lasta McKinley (1999) ja Delaney (2001).


title: Jodi Benson

text: Benson näytteli pitkään teattereissa ja erityisesti Broadwaylla. Ääninäyttelijäksi hän päätyi vuonna 1989, kun Benson koe-esiintyi yli 500 muun näyttelijän kanssa Pieni merenneito -elokuvan pääroolia Arielia varten. Elokuvan jälkeen hän on toiminut hahmon virallisena äänenä lähes 20 vuotta. Listaan mahtuvat muun muassa Pieni merenneidon animaatiosarja, useita vieras esiintymisiä eri Disneyn tuottamissa animaatiosarjoissa, kuten "Mikin klubi". Lisäksi Benson oli Arielin äänenä "Kingdom Hearts" ja "Kingdom Hearts II" -videopeleissä. Tämän lisäksi Benson on ääninäytellyt useissa muissa animaatiosarjoissa lähinnä vierailevissa rooleissa, kuten Camp Lazlossa, Batman of the Futuressa, Duck Dodgersissa ja The Grim Adventures of Billy & Mandyssa. Benson oli myös mukana animaatioelokuvissa Joosef – unten kuningas ja Toy Story 2:ssa Barbin äänenä.


title: David Fleay Wildlife Park

text: David Fleay Wildlife Park on villieläinpuisto Gold Coastissa, Queenslandissa, Australiassa. Puiston perusti eläintieteilijä David Fleay ja se esittelee Australian eläimistöä lähellä niiden luonnollista elinympäristöä olevissa olosuhteissa. Fleay hankki puiston maat pääosin vuosien 1951–1952 aikana. Puisto myytiin Queenslandin hallitukselle osissa vuosien 1982–1985 aikana ja nykyisin sitä johtaa osavaltion luonnonsuojelun virasto.


title: David Fleay Wildlife Park

text: David Fleay Wildlife Parkilla on pitkä historia Australian alkuperäisten eläinten, kuten pöllöjen ja muiden petolintujen sekä taipaanien ja vesinokkaeläinten, vankeudessa lisääntymisen edistämisessä. Nykyisin tarhassa elää useita uhanalaia ja vaarantuneita lajeja, kuten ohjaskenguru, isopussikaniini, kultaparatiisikaija ja harlekiinipeippo. Näistä ohjaskenguru ja isopussikaniini kuuluvat puiston lisääntymisohjelmaan yhdessä neljän muun lajin – "Petaurus gracilis", "Petrogale persephone", keltavatsapussiliito-orava ja douglasinpussihiiri – kanssa. Eläintarhan yhteydessä toimii myös eläinsairaala.


title: Zagar

text: Zagar (tai oikeammin Žagar) on unkarilainen musiikkiyhtye, joka soittaa elektro-alternatiivista musiikkia. Yhtye on saanut nimensä yhtyeen pianistin Balázs Zságerin sukunimestä. Laulujen sanat ovat pääosin englanniksi.


title: Zagar

text: Zagarin perustivat Yonderboi Quintet -yhtyeen kolme jäsentä vuonna 2001. Yhtyeen ensimmäinen levy "Local Broadcast" ilmestyi vuonna 2002 (Itävallassa vuonna 2003). Kaksi kappaletta tältä levyltä, "Blindflight" ja "Train", soitettiin yhdysvaltalaisessa CSI-televisiosarjassa. Myöhemmin toiselta levyltä vielä yksi kappale, "Three Seasons Fall", kuultiin samassa sarjassa.


title: Zagar

text: Vuonna 2004 ilmestyi soundtrack-levy "Eastern Sugar".


title: Zagar

text: Yhtyeen toinen studioalbumi "Cannot Walk Fly Instead" ilmestyi vuonna 2007. Tällä levyllä oleva kappale "Wings of Love" voitti International Songwriting Cometition -kilpailussa toisen sijan.


title: Riminin maakunta

text: Riminin maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Rimini. Riminin maakunnan pinta-ala on 865 km² ja väkiluku runsaat 300 000. Riminin maakunnassa on 25 kuntaa.


title: Riminin maakunta

text: Riminin maakunta sijaitsee Adrianmeren rannalla. San Marinon kääpiövaltio on sen itsenäinen länsinaapuri. Maakunta on pääosin tasankoa. Rannikkoalue on alava ja sen ranta on leveä sekä hiekkarannat ovat matalia. Maakunnassa ei ole suuria järviä. Alueen sen tärkein joki on Marecchia.


title: Riminin maakunta

text: Maakunnassa on monia vesipuistoja. Alueen matkailua on kehitetty 1800-luvun puolesta välistä, ja sen huippuvuosia olivat 1960- ja 1970-luvut.


title: Syddjursin kunta

text: Syddjurs on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 41 815 asukasta, ja sen pinta-ala oli 689,8 neliökilometriä. Kunnan keskustaajama on nimeltään Rønde.


title: Syddjursin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ebeltoftin, Midtdjursin, Rosenholmin ja Rønden kunnat yhdistyivät.


title: The Five Comets

text: The Five Comets on tamperelainen yhtye, joka 1960-luvun alussa luotiin nimellä "The Comets".Koska Bill Haleyn yhtyeen nimi oli Bill Haley & His Comets, haluttiin nimi vaihtaa ja samalla yhtyeeseen tuli laulusolistiksi Rauli Koivisto. Tämän jälkeen yhtyeen uudeksi nimeksi tuli "The Five Comets".Tämä jäi bändin viimeiseksi kokoonpanoksi. Bändi päätti lopettaa toiminnan keväällä 2018 yhteisymmärryksessä.


title: The Five Comets

text: Yhtye levytti 1964 singlen "Älä hylkää rakkautta / Ringo valtuustoon" Parlophone par 943.


title: Pica

text: Pica tarkoittaa seuraavia:


Disney’s American Dragon: Jake Long, Attack of the Dark Dragon on Jake Long – amerikkalainen lohikäärme -animaatiosarjaan perustuva videopeli. Pelin kehitti WayForward vuodelle 2006 ja se on saatavilla vain Nintendo DS:lle.


title: Disney’s American Dragon: Jake Long, Attack of the Dark Dragon

text: Pelaajan on tehvänä pelastaa Jakella Rose taistellen eri vihollisia vastaan päästäkseen mustan lohikäärmeen kimppuun. Pelissä on yhteensä 20 tasoa, sekä viisi eri maailmaa. Jaken muuttuessa lohikäärmeeksi pelaaja voi käyttää hänen erikoiskykyjä, kuten tulen syöksyntää, hyppyiskuja, iskeä vihollisia hännällä ja lentää.


title: Mentuherkhepeshef

text: Ramses Mentuherkhepeshef (tai Mentu-her-khepeshef) oli yksi Ramses IX:n pojista, ja muinaisen Egyptin prinssi. Hän on haudattu Egyptissä sijaitsevan Kuninkaiden laaksoon hautaan KV19.


title: Mentuherkhepeshef

text: Hauta oli alun perin tarkoitettu Ramses VIII:n käyttöön, mutta Mentuherkhepeshef valloittikin sen itselleen.


Disney’s American Dragon: Jake Long, Rise of the Huntsclan! on Jake Long – amerikkalainen lohikäärme -animaatiosarjaan perustuva videopeli. Pelin kehitti WayForward vuodelle 2006 ja se on saatavilla vain Game Boy Advancelle.


title: Disney’s American Dragon: Jake Long, Rise of the Huntsclan!

text: Rise of the Huntsclan! on beat-em-up-tyylinen toimintapeli, jossa pelaajan tehtävänä on edetä Jake Longilla taistellen peikkoja ja muita taruolentoja vastaan, jotka yrittävät estää pelaajan etenemistä Huntsklaanin käskystä.


text: Jakella ja hänen lohikäärmemuodollaan tulevat omat kykynsä. Pelaaja kykenee muun muassa etenemään nopeammin Jaken muodossa skeittilaudallaan ja hänen täytyy kerätä sinisiä palloja saadakseen "focus meter" -palkin täyttymään voidakseen muuttua lohikäärmeeksi. Muuttuessaan lohikäärmeeksi pelaaja voi lentämisen lisäksi tuhota vastustajansa muun muassa häntäiskuilla ja syöksemällä tulta. Lisäksi jokaisen tason läpäistyä voi kehittää yhden tason lisää Jaken tai lohikäärmeen eri ominaisuuksia, kuten muuntautumisen kestämistä lohikäärmeeksi, sekä miten voimakkaita eri hyökkäysliikkeet ovat.


title: Songnim

text: Songnim (, hanja 松林市) on kaupunki Korean demokraattisen kansantasavallan Pohjois-Hwanghaen maakunnassa. Se sijaitsee maakunnan luoteisosassa Daedongjoen vasemmalla rannalla maan pääkaupunki Pjongjangin eteläpuolella. Vuoden 2008 väestönlaskennan mukaan kaupungissa oli 128 831 asukasta.


title: Songnim

text: Songnim oli alun perin pieni kylä, jonne Mitsubishi perusti Japanin miehityskaudella terästehtaan. Tehdas aloitti tuotannon vuonna 1918, minkä jälkeen paikkakunta kasvoi teollisuuskaupunkina. Vuoteen 1947 saakka sen nimi oli "Gyeomipo", joka tarkoittaa ”Kenjin satamaa” ja sai nimensä japanilaisen komentajan Watanabe Kenjin mukaan. Songnimin kaupunki perustettiin vuonna 1947. Terästehdas kärsi Korean sodan pommituksissa pahoja vahinkoja, mutta se rakennettiin uudelleen ja nykyään Hwanghaen rauta- ja teräskompleksina tunnettu tehdas hallitsee kaupungin talouselämää.


title: Jarkko Koski-Vähälä

text: Jarkko Tapani Koski-Vähälä (s. 21. marraskuuta 1978 Kokkola) on suomalainen keihäänheittäjä. Koski-Vähälä on pituudeltaan 194 cm ja painoltaan 93 kg. Hän on syntynyt Kokkolassa, asuu nykyään Ylivieskassa, mutta on suurimman ajan elämästään asunut Ullavassa.


title: Jarkko Koski-Vähälä

text: Hänen valmentajanaan toimi vuosina 2001–2004 Esa Utriainen ja vuodesta 2004 eteenpäin Kimmo Kinnunen. Hän oli vuoteen 2007 asti Ullavan Kilvan jäsen ja vuodesta 2008 alkaen hän edustaa Ylivieskan Kuulaa.


title: Jarkko Koski-Vähälä

text: Vuonna 2011 Jarkko Koski-Vähälä voitti Pihtiputaan keihäskarnevaalit tuloksella 81,53.


title: Jimmy Jump

text: Jimmy Jump (s. 1976, oikealta nimeltään Jaume Marquet i Cot) on katalonialainen häirikkö, joka on rynnännyt urheilukentälle tai esiintymislavalle useissa suurissa tapahtumissa. Hän ryntäsi muun muassa vuoden 2004 jalkapallon EM-kisojen loppuottelun viime minuuteilla kentälle ja juoksenteli 2004 Barcelonan Formula 1 GP -kisassa pitkin ajorataa. Espanjassa hän on juossut lavalle myös useissa televisio-ohjelmissa ja gaalailloissa. Hän juoksi myös lavalle Oslon Euroviisuissa 2010 kesken Espanjan esityksen ja otti osaa koreografiaan. Vuoden 2010 jalkapallon MM-kilpailuissa hän yritti asettaa barretinan (katalonialaisen hatun) jalkapallon MM-pokaalin päälle ennen loppuottelun alkua, mutta turvamiehet taklasivat hänet, ja yritys epäonnistui.


title: Jeff Goode

text: Jeff Goode on yhdysvaltalainen näytelmäkirjailija ja televisiokäsikirjoittaja, joka on tehnyt useita näytelmiä teattereihin 1980-luvulta lähtien. Lisäksi hän loi televisiosarjat Undressed ja Jake Long – amerikkalainen lohikäärme. Hän myös käsikirjoitti jaksoja Duck Dodgersiin.


title: Luettelo televisiosarjan Jake Long – amerikkalainen lohikäärme jaksoista (1. tuotantokausi)

text: Jake Long – amerikkalaisen lohikäärmeen 1. tuotantokausi alkoi Yhdysvalloissa 21. tammikuuta 2005 jaksolla "Old School Training", joka tunnetaan Suomessa nimellä Vanhanaikaista koulutusta. 1. kausi käsittää 21 jaksoa. Yhdysvalloissa ensimmäisen kauden esitys päättyi 29. tammikuuta 2003.


text: Suomessa 1. kausi käynnistyi 6. syyskuuta 2006 ja päättyi 7. helmikuuta 2007.


title: Unleashed

text: Unleashed on ruotsalainen death metal -yhtye. Yhtyeen perusti vuonna 1989 laulaja-basisti Johnny Hedlund, joka soitti sitä ennen bassoa yhtyeessä Nihilist. Yhtyeen kappaleissa usein esiintyviä aiheita ovat viikingit ja skandinaavinen mytologia.


title: Unleashed

text: Unleashed teki vuonna 1989 demolevyt "Revenge" ja "Utter Dark", jotka johtivat levysopimukseen saksalaisen Century Media Recordsin kanssa. Ensimmäisen levynsä "Where No Life Dwells" yhtye julkaisi vuonna 1991 ja kiersi sen jälkeen Euroopassa ja Yhdysvalloissa Morbid Angelin lämmittelijänä.


title: Unleashed

text: Yhtyeen toinen levy "Shadows in the Deep" ilmestyi vuonna 1992. Levyllä on coverversio Venomin kappaleesta ”Countess Bathory”. Unleshed jatkoi keikkailua, kunnes oli kolmannen levyn aika vuonna 1993. "Across the Open Sea" keskittyi aiheissaan viikinkiaikaan, mutta levyllä on myös versio Judas Priestin klassikosta ”Breaking the Law”. Neljäs levy "Victory" julkaistiin vuonna 1995. "Victory" jäi yhtyeen kitaristin Fredrik Lindgrenin viimeiseksi Unleashed-levyksi, sillä hän oli samaan aikaan punkyhtyeessä nimeltä Loud Pipe ja jatkoi soittamista siinä. Lindgrenin tilalle tuli Frederik Folkare, joka hoiti kitaristin tehtäviä vuonna 1997 ilmestyneeltä "Warrior"-levyltä lähtien.


title: Unleashed

text: "Warrior"-levyn jälkeen yhtye piti taukoa keskittyen muun muassa musiikkialan ulkopuoliseen elämään. Tuona aikana Hedlund soitteli sivuprojekteissaan, mutta myös opiskeli talousalaa.


title: Unleashed

text: Uutta tuotantoa Unleashed julkaisi vasta vuonna 2002, jolloin ilmestyi yhtyeen kuudes studiolevy "Hell’s Unleashed ". Alun perin levyllä piti olla mukana ”Death Metal” -niminen kappale, uudelleen sanoitettu versio Venomin kappaleesta ”Black Metal”. Sille ei kuitenkaan ehditty saada ajoissa julkaisulupaa, joten se löytyy ainoastaan levyn promoversiolta.


title: Unleashed

text: Samana vuonna 2002 Johnny Hedlund joutui puolustautumaan natsismi-väitteitä vastaan. Mistä käsitys Unleashedin tai Johnny Hedlundin natsisympatioista alun perin olikin peräisin, ne toi esiin Foo Fightersin Dave Grohl. Grohl olisi halunnut Probot-projektinsa levylle yhdeksi laulajista Johnny Hedlundin, mutta hänen tuottajansa Matt Sweeney oletti silloin Hedlundin sympatisoivan natseja. Hedlund kielsi minkäänlaisten natsiyhteyksien olemassaolon sanoen, että ”Unleashed ylistää luontoa, petoa ja ihmistä. Ihmistä... riippumatta taustasta, synnyinpaikasta tai ihonväristä”. Hedlund piti natsismi-puheita naurettavina ja viikinkien mytologian ja Hitlerin sekoittamista oppimattomuutena. Hän myös kommentoi, ettei olisi ollut pahitteeksi kysyä häneltä itseltään ensin miten asiat ovat.


title: Unleashed

text: Unleashedin seitsemäs levy, "Sworn Allegiance", julkaistiin vuonna 2004. Levyltä löytyy tuttua kuvastoa viikinkilaivoista Miklagårdiin. Kahdeksas studiolevy "Midvinterblot" näki päivänvalon vuonna 2006. Tältä levyltä löytyy J. R. R. Tolkienin "Taru sormusten herrasta" -romaanin innoittama kappale ”We Must Join With Him”. "Hammer Battalion" -levy ilmestyi vuonna 2008. Levy jatkaa "Midvinterblotin" linjoilla, ollen yhtä aikaa melodista ja aggressiivista death metallia, viikinkiaiheita unohtamatta.


title: Barletta-Andria-Tranin maakunta

text: Barletta-Andria-Tranin maakunta () on Italian maakunta, joka perustettiin virallisesti vuonna 2009 yhdistämällä osia Barin ja Foggian maakunnista. Maakuntaan kuuluu kymmenen kuntaa, ja sitä hallinnoidaan alueen kolmesta suurimmasta kaupungista, jotka antavat sille myös nimen: Barletta (noin 94 000 asukasta), Andria (100 000) ja Trani (56 000). Barletta-Andria-Tranin maakunta sijaitsee Apulian alueella Italian eteläosissa. Maakunnan pinta-ala on 1 583 km². Vuonna 2011 sen kymmenessä kunnassa asui yhteensä noin 392 000 asukasta.


title: Leccon maakunta

text: Leccon maakunta () on maakunta Lombardian hallintoalueella Pohjois-Italiassa.


title: Leccon maakunta

text: Leccon maakunnan pinta-ala on 815 km ja väkiluku noin 340 000. Maakunnassa on 88 kuntaa, ja sen pääkaupunki on Lecco.


title: Leccon maakunta

text: Leccon maakunnan maasto on vaihtelevaa, siellä on järviä, jokia ja vuoria, joista korkein on Monte Legnone (2 609 m mpy.). Maisemien sanotaan näkyvän monen klassisen maalauksen, kuten Leonardo da Vincin Mona Lisan taustalla.


title: Black Market

text: Black Market on fuusiojazz-yhtye Weather Reportin kuudes albumi, joka julkaistiin vuonna 1976 Columbia Recordsilla. Tällä albumilla kuullaan ensimmäistä kertaa virtuoosibasisti Jaco Pastoriuksen soittoa, joskin suurimman osan bassoraidoista albumilla soittaa vielä Alphonso Johnson.


title: Black Market

text: Albumin kansikuvasta, kappaleiden nimistä ja itse musiikista voidaan löytää huomattavan paljon afrikkalaisen musiikin vaikutteita.


title: Genesis of the Daleks

text: Genesis of the Daleks (suom. "Dalekien synty") on BBC:n vuodesta 1963 lähtien tuottaman "Doctor Who" -televisiosarjan 12. tuotantokauden kuusi osaa käsittävä jakso, jonka ensiesitys oli vuonna 1975. Tohtoria esittää 4. inkarnaatiossaan Tom Baker. Jaksossa Tohtori saa Ajan herrojen johtajalta tehtävän muuttaa historian kulku niin, etteivät koko universumin vaarallisimmat olennot dalekit pääsisi kehittymään ja aiheuttamaan haittaa kenellekään. Jakso sijoittuu täysin dalekien synnyinplaneetalle, Kaled- ja Thal-kansojen välisen tuhavuotisen sodan loppuvaiheeseen. Jakson lopussa Tohtori "epäonnistuu", mutta onnistuu hidastamaan dalekien maailmanvalloituksen aloitusta.


title: Genesis of the Daleks

text: "Doctor Who Magazine" -lehden lukijat valitsivat vuonna 1998 jakson sarjan kaikkien aikojen parhaaksi.


title: Genesis of the Daleks

text:
Ensimmäisen osan alussa kaasunaamareihin sonnustautuneet sotilaat vaeltavat sotatantereella ympärillään sumua. Hetken marssittuaan heitä vastaan avataan tuli ja joukko tuhotaan. Dr. Who kävelee ympäriinsä samalla taistelutantereella ja tuntee, että häntä seurataan.
Seuraavaksi hän kohtaa Ajan herrojen lähetilään, joka antaa Tohtorille epätavallisen tehtävän sekaantua aikaan siten, etteivät dalekit joko kehity tai uhkaa universumia tai löytää dalekeista heikkous. Tehtävän onnistumista vastaan Tohtori saa luvan palata TARDIS:ille aikaranneketta koskettamalla. Kun Tohtori aikoo esittää lisäkysymyksiä on johtaja kadonnut.


title: Genesis of the Daleks

text: Hetkeä myöhemmin Tohtorin seuralaiset saapuvat paikalle ja yhdessä kolmikko alkaa vaeltaa etsiäkseen sivistystä. Kolmikko päätyy miinakentälle, josta he selviävät vaivalloisesti. Tämän jälkeen he löytävät kuolleita sotilaita. Tohtori panee merkille sotilailla olevan sekä uusia että vanhoja aseita ja päättelee sivilisaation olevan hyvin kehittynyt, mutta pitkään jatkuneen sodan tähden kykenemättömiä pitämään yllä kehitystasoaan.


title: Genesis of the Daleks

text: Jonkin ajan kuluttua he huomaavat kaupungin kokoisen kupolin ja saapuvat taisteluhautaan, joka johtaa vahvalle teräsovelle. Samassa alkaa tykistötuli josta seuraa kaasuhyökkäys. Sotilasjoukko hyökkää taisteluhautaan jossa kolmikko koettaa saada kuolleilta sotilailta kaasunaamareita. Toinen sotilasryhmä hyökkää oven takaa ja tuhoaa hyökkääjät. Joukko ottaa Tohtorin ja hänen toisen seuralaisensa, toisen jäädessä ulos.


title: Genesis of the Daleks

text: Sisällä sotilas vie hyökkäyksestä järkyttyneen kaksikon pientä rataa pitkin nuoren upseerin kuulusteltavaksi. Upseeri pitää kaksikkoa vihollisena ja selvittää olevansa Kaled kansaan kuuluva ja valmistautunut tekemään lopullisen hyökkäyksen ja valtaavansa voittavansa sodan. Tohtori hämää upseeria ja yhdessä seuralaisensa kanssa he tainnuttavat vartijan ja kaappaavat upseerin. Seuraavaksi Tohtori käskee upseeria ohjaamaan itsensä johtajien luokse. Matkalla he kohtaavat toisen upseerin kahden vartijan kanssa. Tohtori käskee hämätä tätä, mutta upseeri arvaa juonen ja käskee vartioiden tulittaa. Kaksiko pakenee ulos, mutta joutuu saarretuksi.


title: Genesis of the Daleks

text: Samaan aikaan Sarah herää toisaalla kuolleiden hyökkääjien keskeltä. Hän alkaa vaeltaa ja pääty raunioille jossa oudossa rollaattorissa oleva mies ja sotilas ovat yhdessä oudon laitteen kanssa. Rollaattori mies käynnistää koneen ja käskyttää sitä. Lopuksi kone ampuu maaleja ja kaikki kolme poistuvat. Seuraavaksi oudot ihmisolennot hyökkäävät Sarahin kimppuun.


title: Genesis of the Daleks

text:
Samaan aikaan Tohtoria ja hänen ystäväänsä viedään kuulusteltaviksi upseerille joka esittäytyy turvallisuusupseeriksi. Tutkiessaan kaksikkoa ja kysellessään Tohtorin oudoista laitteista, Tohtori toteaa olevansa ystävänsä kanssa muukalaisia. Upseeri ei usko heitä todetaan, että Davros niminen tiedemies on todennut, ettei planeetan ulkopuolella ole elämää.
Eräs tieteelliseen ryhmään kuuluva johtaja toteaa kuulustellessaan, että kaksikon perimä ei ole planeetalta. Samassa koko 'aivoriihen' ylinjohtaja Davros, joka oli Sarahin näkemä rollaattorimies, saapuu ja ilmoittaa kehittäneensä liikkuja mk-3:n. Laite, myös Sarahin aiemmin näkemä, saapuu huoneeseen. Sen nähdessään tohtori toteaa sen olevan Dalek.
Davros käskee asentaa lisälaitteen koneeseen. Se osoittautuu aseeksi. Davros asettaa ohjauspaneelista koneen itsenäiseen toimintaa. Se hyökkää välittömästi Tohtoria ja hänen ystäväänsä kohden todeten näiden olevan ulkopuolisia.
Tiedejohtaja toimii nopeasti sammuttaen laitteen. Davros närkästyy ja uhkaa rangaista johtajaa. Johtaja toteaa kaksikon olevan tärkeä. Davros määrää kaksikon vangittavaksi myöhempää kuulustelua varten.


title: Genesis of the Daleks

text: Samaan aikaan Sarah herää mutanttien keskeltä. Eräs mutanteista on tappamassa Sarahin kun toinen mutantti tulee väliin ja alkaa suojella Sarahia. Tuokion kamppailtuaan mutantit kuulevat sotilaiden tulevan ja hätääntyvät. Tappamista uhannut mutantti lähtee juoksemaan ja kohtaa sotilaat. Sotilaat pyytävät pysähtymään, mutta mutantti karkaa sillä seurauksella, että sotilaat ampuvat hänet. Muut mutantit vangitaan yhdessä Sarahin kanssa ja viedään pois. Vangit viedään tyrmään, jossa kaled sotilas kertoo heidän olevan osa projektia jossa thalit luovat rakettia, jonka tehtävä on tuhota kaledit. Vankien tehtävä on siirtää myrkylliset taistelu kärjet rakettiin ilman suojia.


title: Genesis of the Daleks

text:
Samaan aikaan tiedejohtaja saapuu 'kuulustelemaan' kaksikkoa tyrmään. Hän kertoo taistelukaasujen aiheuttaneen sen, että hiljalleen koko Kaled yhteisö mutatoituu. Tämän tähden Davros on tehnyt joukon tutkimuksia selvittääkseen kaledien evoluution lopullisen muodon. Testit olivat osin salaisia ja epäinhimillisiä, mutta Davros on onnistunut pitämään ne salassa valtaneuvostolta.
Johtaja ohjaa kaksikon ovelle jonka ikkunasta on näkymä huoneeseen, jossa Davrosin tutkimuksissaan luomat kaleditmutaatiot ovat. Hän pyytää ystävyksiä pakenemaan kammion kautta, jossa on vangittuna muita tutkimuksessa syntyneitä mutantteja, ja välittämään kuulemansa tiedon valtaneuvostolle. Kammiossa Tohtorin apulainen astuu valtavaa osteria muistuttavan mutantin suuhun. Taisteltuaan tovin Tohtori saa vapautettua ystävänsä otuksen otteesta ja he saapuvat kaltereiden luo jotka johtavat ulos.


title: The Legend of Spyro: Dawn of the Dragon

text: The Legend of Spyro: Dawn of the Dragon on "The Legend of Spyro" -sarjan kolmas ja viimeinen osa, joka julkaistiin 14. marraskuuta 2008. Peli julkaistiin Wii:lle, PlayStation 2:lle, PlayStation 3:lle, Nintendo DS:lle ja Xbox 360:lle. Pelillä juhlistettiin myös Spyro-pelien kymmenettä syntymäpäivää.


title: The Legend of Spyro: Dawn of the Dragon

text: Koska peli on käännetty suomeksi, myös sen nimi on suomennettu: "Kulon legenda: Lohikäärmeen nousu". Japanissa pelin nimi on "Densetsu no Supairo: dōn'obuzadoragon". Pelin alkuperäisen nimen suunniteltiin olevan "The Legend of Spyro: The Darkest Hour". Muutamien hahmojen, Spyron, Cynderin, Sparxin, Hunterin, Meadow'n, Prowluksen, Ignituksen ja Maleforin nimet on vaihdettu suomenkielisessä versiossa. Spyro on Kulo, Cynder Kekäle, Sparx Kipuna, Hunter Erällys, Meadow Ahokas, Ignitus Syttö, Prowlus Vaaniskus ja Malefor Ärhämä. Suomenkielisessä versiossa lohikäärmeitä kutsutaan virheellisesti traakeiksi.


title: The Legend of Spyro: Dawn of the Dragon

text: "Dawn of the Dragon"iin on tehty muihin Spyro-peleihin verrattuna entistä enemmän muutoksia. Se on mm. ensimmäinen -peli, jossa voi lentää milloin haluaa. Peliin tuli myös co-op-ominaisuus, jossa toinen pelaaja voi liittyä peliin pelaten Kekäleellä. Kulolla ja Kekäleellä on elinvoima- ja elementtimittarit, joiden täyttämiseen tarvitaan vihreiden ja punaisten kristallien energiaa. Sinisten kristallien energialla voi päivittää elementtihyökkäyksiä. Elementtien päivittäminen tehostaa myös raivohyökkäystä. Pelissä voi etsiä myös lohikäärmehaarniskoja, jotka antavat parannuksia hahmojen ominaisuuksiin. Pelissä on kolme haarniskasettiä molemmille lohikäärmeille: kuparinen tehostaa kestävyyttä, hopeinen fyysisiä iskuja ja mustan haarniskan löytämisestä saa palkinnoksi rajattoman raivohyökkäyksen. Jokainen haarniskasetti sisältää kolme kappaletta: kypärän, panssarin ja häntäsuojuksen. Keräiltäviin esineisiin kuuluvat myös suuret kristallisirpaleet, jotka kasvattavat lohikäärmeiden elinvoima- ja elementtimittareita. Internetistä löytyvillä koodeilla voi saada hahmoille kaikki haarniskat sekä loputtomat elinvoima- ja elementtipalkit.


title: The Legend of Spyro: Dawn of the Dragon

text: Yksi merkittävimmistä muutoksista on Kulon ja Kekäleen uudelleen muokattu ulkonäkö, mikä saa heidät näyttämään kolme vuotta vanhemmilta ja aikuisemmilta. Tässä pelissä pelaaja voi vaihtaa hahmoa ja syöksettävää elementtiä aina silloin kun niin tahtoo. Kulon elementteihin kuuluu tuli, sähkö, jää ja maa. Kekäle kykenee käyttämään tuulta, pelkoa, varjoa ja myrkkyä. Uutena ominaisuutena on myös pelissä tutkittavat paikat, joihin on lennettävä: niihin ei maata pitkin pääse.


title: The Legend of Spyro: Dawn of the Dragon

text: Kiipeäminen on myös uusi ominaisuus. Kulo ja Kekäle pystyvät kiipeämään ja juoksemaan seinämiä pitkin, ja he voivat myös heilauttaa toisensa ylemmäs kahleketjunsa varassa. Kulo ja Kekäle voivat myös lyödä vihollisen ilmaan, raapia ja purra sitä, rutata sen maahan tai viskellä sitä ilmassa. Peli sisältää useita komboliikkeitä.


title: The Legend of Spyro: Dawn of the Dragon

text: Toisin kuin kahdessa edellisessä "The Legend of Spyro" -pelissä, kolmannessa voi palata aikaisemmin suorittamaansa episodiin (Luku-tilassa) esim. etsimään unohtuneita kristalleja tai haarniskoja. Lähes jokainen episodi sisältää myös yhden tai useamman eliittivihollisen, jotka ovat tavallisia vihollisia voimakkaampia. Vihollisella on kasvoillaan naamio, jonka väristä pelaajan on pääteltävä naamion parhaiten tuhoava elementaalihyökkäys. Kun oikea elementti on löydetty, ja naamio on revitty eliittivihollisen naamasta, on tämä mahdollista kukistaa muitakin hyökkäyksiä/elementtejä käyttäen.


title: The Legend of Spyro: Dawn of the Dragon

text: Tarina alkaa muinaisissa katakombeissa, kun Kulo ("Spyro") ja Kekäle ("Cynder") heräävät Aikakristallin rikkouduttua kolme vuotta edellisen pelin tapahtumien jälkeen. Sinä aikana Synkkä Mestari (oikealta nimeltään "Ärhämä/Malefor") on palannut ja herättänyt muinaiset golemit. Ne ovat jättimäisiä hirviöitä, joiden avulla hän on ottanut lohikäärmeiden maailman hallintaansa. Synkkä Mestari on myös vallannut kahdesta edellisestä pelistä tutun lohikäärmetemppelin ja nostanut sen leijumaan korkealle taivaalle. Herättyään Kulo ja Kekäle kuitenkin huomaavat, että heidät on sidottu toisiinsa eräänlaisella taikaketjulla. Luolassa he törmäävät uuteen tärkeään hahmoon, gepardisoturi Erällykseen ("Hunter"), jolta he kuulevat tapahtumien kulun. Juuri silloin luolaan rymistää vaarallinen maagolem ja heidän on taisteltava sitä vastaan paetakseen katakombien uumenista. Eräässä kammiossa Kronikoija ilmestyy Kulolle ja Kekäleelle palauttaen näille elementtiensä hallinnan. (Kronikoijakirjaa ylös kaikkien lohikäärmeiden kohtalot ja historian merkittävimmät tapahtumat.) Lopulta Kulo ja Kekäle löytävät maanalaisen joen ja pääsevät sitä seuraamalla Hämäräputouksien kautta Lumottuun Metsään.


title: The Legend of Spyro: Dawn of the Dragon

text: Illalla matkalaisten ollessa menossa nukkumaan Kulo ja Kekäle siepataan salakavalasti. Aamulla he huomaavat olevansa Avalarin laaksossa - tosin gepardisoturien kylässä köytettynä. Yhtäkkiä khiisiä hyökkää kylään ja ne sytyttävät gepardien koteja tuleen. Onneksi Kipuna huomaa taivaalla lohikäärmeennäköisiä lentäviä olentoja. Pian käy kuitenkin ilmi, että ne ovatkin hyökkääviä khiisiä. (Khiidet ovat Ärhämän henkiin herättämiä pahoja olentoja, joita vastaan pelissä on taisteltava useita kertoja.) Kulo ja Kekäle pyytävät päästä irti köysistä auttaakseen gepardeja ja osoittaakseen etteivät aio tehdä pahaa. Kylän päällikkö Vaaniskus suostuu lopulta - pian khiidet on voitettu. Soturit huomaavat kuitenkin, että yksi heistä on kateissa. Ahokas-niminen gepardi ei ole vieläkään palannut yrttienpoimimisretkeltään. Kulo ja Kekäle lähtevät etsimään häntä. Ennen pitkää Kulo ja Kekäle löytävät Ahokkaan vesiputouksen takaa pahasti loukkaantuneena. Silloin khiidet hyökkäävät jälleen, mutta perääntyvät onneksi pian. Ahokas ei pysty liikkumaan, joten hänelle on tuotava lautta. Kulo ja Kekäle löytävät lautan vastarannalta, mutta eivät saa sitä liikkeelle ilman kytkimiä. Ahokas kertoo kytkinvaraston avaimen olevan eräällä erakolla, joka asustaa laakson toisessa päässä. Kulo ja Kekäle löytävät erakon nopeasti lentotaitonsa avulla, mutta erakko ei kuitenkaan luota Kekäleeseen, "koska uskomuksen mukaan mustat lohikäärmeet ovat pahoja".


title: The Legend of Spyro: Dawn of the Dragon

text: Juttutuokion aikana Kipunan onnistuu varastaa avaimet ja Kulo ja Kekäle pääsevät lopulta varastoon hakemaan kytkimiä. Päällikkö Vaaniskus on pahoillaan, ettei luottanut lohikäärmeisiin ja antaa heille Traakkikaupungin ("Dragon City") sisäänkäynnin avaimen. Seuraavana päivänä Traakkikaupungissa syttyy sota khiisiä ja golemeja vastaan, joten Kulon ja Kekäleen on puolustettava kaupunkia myyrien armeijan kanssa. Juuri kun sota tuntuu olevan ohi, ensimmäisen episodin maagolem palaa kostamaan. Se saadaan tuhottua lopullisesti, kun Syttö ("Ignitus") ja muut vartijalohikäärmeet saapuvat apuun. Syttö tutkii Kuloa ja Kekälettä toisissaan kiinni pitävää ketjua, mutta huomaa kuitenkin, että vain itse Ärhämä voi poistaa sen. Yöllä Ärhämä lähettää viestin Sotahampaan kansalaisille ja herättää Tuhoajan, golemeista suurimman ja voimakkaimman, joka yrittää luoda Tulivyön. Tulivyön tarkoitus on tuhota maailma ympäröimällä planeetta tulisella vyöllä, joka muodostuu Tuhoajan askelista, ja tuoda näin tullessaan "uuden maailman syntymä". Syttö johdattaa Kulon, Kekäleen ja Kipunan turvaan syvälle Sotahampaan raunioihin. Turvallisemman läpikulkutien toinen uloskäynti ei kuitenkaan toimi ilman voimakristalleja, jotka khiidet ovat varastaneet. Niinpä ne täytyy etsiä takaisin.


title: The Legend of Spyro: Dawn of the Dragon

text: Kun Kulo, Kekäle ja Kipuna ovat päässeet ulos raunioista ja avaavat muille turvallisemman reitin ulos kaupungista, Kulo muistaa kuulleensa Ärhämän olevan purppuralohikäärme (kuten hän itsekin on). Niinpä Kulo alkaa epäröidä, että muuttuisi itse Synkän Mestarin kaltaiseksi. Syttö kuitenkin lohduttaa Kuloa sanomalla, ettei Kulo ikinä pystyisi niin suureen pahaan ja että väite purppuralohikäärmeiden kohtalosta tuhota maailma on pelkkä Ärhämän oma uskomus. Päästyään ulos kaupungista lohikäärmeet huomaavat, että elleivät he pian estä Tuhoajaa, kaikki on mennyttä. Silloin Kekäle keksii loistavan suunnitelman ja he lähtevät tuhoamaan patoa. He onnistuvat tehtävässään ja virtaava vesi jähmettää Tuhoajan, jolloin se ei kykene liikkumaan. Tällöin Kulo ja Kekäle huomaavat, että Tuhoajan ruhossa on useita pahoja energiakristalleja ja niiden tuhoaminen voisi heikentää tätä. Suunnitelma onnistuu ja Tuhoaja vajoaa veteen tuhoutuen täysin. Ärhämä kuitenkin herättää sen uudestaan henkiin ja Tuhoaja saa Tulivön valmiiksi. Kulkutie Palaneille Maille on tulen saartama ja kaikki jäävät ansaan liekkien keskelle. Syttö auttaa Kuloa ja Kekälettä pääsemään tulen läpi luomalla heidän ympärilleen tulikilven, vaikka tietääkin ettei itse selviä siitä. Kulo ja Kekäle pääsevät jatkamaan matkaa Palaneiden Maiden yli, vaikka Kulo onkin allapäin.


title: The Legend of Spyro: Dawn of the Dragon

text: Seuraavaksi heidän on löydettävä Ärhämän olinpaikka. He joutuvat taistelemaan useasti toinen toistaan voimakkaampia khiisiä vastaan, mutta onnistuvat lopulta pääsemään tulivuorelle. Tulivuoren toiselta puolelta pääsee kiertämään savupatsaan ja lohikäärmeet löytävät Leijuvan Saariston. Suurimmalla saarella sijaitsee portti, joka aukeaa vain sytyttämällä kahdeksan soihtua. Saatuaan portin auki Kulo ja Kekäle saapuvat Ärhämän piilopaikkaan ja joutuvat taisteluun tämän kanssa. Tasaväkisen taistelun päätteeksi Ärhämä sinkoutuu vahingossa jättimäisen voimakiven päälle ja esi-isien henget vetävät hänet ikuiseksi vangiksi kiven sisään. Taistelun jälkeen Kulo masentuu, koska hänellä ja Kekäleellä ei ole paikkaa minne mennä. Tuhoaja pääsi tulivuorelle ja maailma alkoi tuhoutua. Samassa Kekäle tunnustaa rakastavansa Kuloa. Kulo luo eräänlaisen energiakentän, jolla hän saa estettyä maailman tuhon. Myöhemmin näitä kahta ei löydy mistään ja kaikki luulevat heidän kuolleen. Lopputekstien jälkeen näkyy viimeinen kohtaus, jossa Kronikoija toteaa uuden ajan alkaneen ja päättää luovuuttaa tuhansien vuosien tehtävänsä Sytölle. Ennen asemansa luovuttamistan Kronikoija kuitenkin kertoo, ettei ole löytänyt kirjoistaan merkkejä siitä, että Kulo olisi kuollut. Lopuksi näkyy vilaus Kulosta ja Kekäleestä lentelemässä jossain päin Avalarin laaksoa.


title: The Legend of Spyro: Dawn of the Dragon

text: Kaiken kaikkiaan peli on saanut pääosin ristiriitaisia vastaanottoja sen julkaisunsa jälkeen, sillä Metacriticin keräämien arvioiden keskiarvoksi pelille muodostui 62/100. Matt Casamassina IGN:ltä antoi pelille arvosanaksi 7,3 ja sanoi, että "peli ei sisällä uutta sukupolvityyliä, eivätkä pelimekaniikat tuntuneet kovin tuoreilta (varsinkin kahden edeltäjäpelin jälkeen), mutta perustekijät ovat hyvin hallussa ja esitystapa on parempi kuin kukaan voi kuvitella". Impulse Gamer yllättyi pelin maksavasta kunnianosoituksesta sarjan "juuriin, joka ottaa seuraavan kehitysaskeleen. KonsoliFin antoi arvosanaksi 2/5 tähteä kehuen saadusta edeltäjiä monipuolisemmasta kokemuksesta, mutta se kritisoi huonoa toimintapainotteisuutta vihollisia vastaan taistellessa.


title: The Legend of Spyro: Dawn of the Dragon

text: Pelin Wii-versio oli ehdokas "Parhaasta ääninäyttelystä" IGN:n vuoden 2008 videopeligaalassa.


title: The Legend of Spyro: Dawn of the Dragon

text:
Englanninkieliset äänet
Suomenkieliset äänet


title: Bryn Terfel

text: Bryn Terfel (oik. "Bryn Terfel Jones"; s. 9. marraskuuta 1965 Pantglas, Wales, Britannia) on brittiläinen konsertti- ja oopperalaulaja, äänialaltaan bassobaritoni. Hän oli uransa alussa erityisesti Mozart-laulaja, mutta on laajentanut myöhemmin Wagneriin.


title: Bryn Terfel

text: Terfel selviytyi finaaliin Cardiffin BBC Singer of the World -kilpailussa 1989, kilpailun voitti Dmitri Hvorostovski mutta Terfel voitti lied-palkinnon. Oopperadebyyttinsä hän teki Welsh National Operassa 1990 "Così fan tuttessa".


title: Bryn Terfel

text: Terfel on levyttänyt myös viihdemusiikkia. Hän on perustanut Faenol Festivalin lähelle Walesiin Snowdoniaa.


title: Turkin ralli

text: Turkin ralli () oli MM-kalenteriin kuuluva soraralli. Rallin erikoiskokeet ajettiin Etelä-Turkissa, Kemerin alueella. Ensimmäinen Turkin ralli ajettiin helmi-maaliskuun vaihteessa 2003, jolloin kisan voitti Espanjan Carlos Sainz Citroen Xsaralla. Seuraavina vuosina 2004 ja 2005 voitot vei Ranskan Sébastien Loeb Citroen Xsaralla. Vuonna 2006 voiton vei Marcus Grönholm Ford Focuksella. Vuonna 2007 Turkin rallia ei ajettu. Vuonna 2008 Turkin ralli palasi kalenteriin, jolloin kisan voitti Mikko Hirvonen Ford Focuksella. Turkin ralli ajettiin viimeksi WRC-sarjassa vuonna 2010, jolloin kilpailun voitti Sébastien Loeb Citroën C4:lla. Turkin ralli palasi vuodelle 2018 Puolan rallin tilalle.


title: Ruotsin ralli

text: Ruotsin ralli ("Uddeholm Swedish Rally") on Ruotsissa helmikuun alussa ajettava rallin osakilpailu, joka on ollut osa rallin MM-sarjaa vuodesta 1950 lähtien. Ajettava matka vaihtelee vuosittain, mutta vuonna 2008 Ruotsin ralli oli pituudeltaan 1440 kilometriä. Se on yleensä MM-rallikauden ainoa lumiralli, ja se ajetaan Värmlannissa Karlstadin kaupungin alueella.


title: Ruotsin ralli

text: Ruotsin ralli on keskinopeudeltaan kauden toiseksi nopein ralli. Suurempi keskinopeus on vain naapurimaan Suomen rallissa. 2000-luvulla eniten voittoja Ruotsista on ottanut Marcus Grönholm, kaikkiaan viisi kappaletta (2000, 2002, 2003, 2006 ja 2007). Vuonna 2004 Sébastien Loebistä tuli rallin ensimmäinen muunmaalainen kuin suomalainen tai ruotsalainen voittaja.


title: Meksikon ralli

text: Meksikon ralli ("Corona Rally Mexico") on Meksikossa ajettava soraralli, joka ajetaan Leonin ympäristössä. Meksikon rallin sanotaan olevan rankka rasitus renkaille. Meksikon ralli on kuulunut rallin MM-sarjaan vuodesta 2004, jolloin rallin voitti Fordin Markko Märtin.


title: John Lorber

text:
John Lorber (1915–1996) oli Sheffieldin yliopiston lastentautien professori 1979–1981. Sitä ennen hän työskenteli Sheffieldin lastensairaalassa, jossa hän teki työtä spina bifida -tapausten parissa. Hän kehitti hoidettaville lapsille valintakriteerit, joista kuitenkin on myöhemmin luovuttu.
Hän on kirjoittanut lääketieteen etiikasta, vastustanut vakavasti vammaisten lasten teholääkintää mutta myös aktiivista eutanasiaa.


title: John Lorber

text: Lorber tutki 1960-luvulla aivokuoren määrän vaikutusta hydrokealiasta eli vesipäästä kärsivien lasten älykkyyteen. Hän havaitsi, ettei aivokuoren määrä kertonut välttämättä hekilön älykkyydestä. Tutkimustensa pohjalta hän esitti puheessaan pediatreille konferenssissa 1980 kysymyksen "Is the brain really necessary?" (). Roger Lewin julkaisi hieman myöhemmin Science-lehdessä artikkelin "Is Your Brain Really Necessary?" (). Lewin kertoo Sheffieldin yliopiston opiskelijasta, joka oli normaalia älykkäämpi (älykkyysosamäärä 128), vaikka hydrokefalian vuoksi opiskelijan aivokuori oli hyvin ohut.


title: Aleksandr Kutšma

text: Aleksandr Kutšma (s. 9. joulukuuta 1980) on kazakstanilainen jalkapalloilija, pelipaikaltaan puolustaja.


title: Aleksandr Kutšma

text: Kutšma on vuonna 1997 alkaneella ammattilaisurallaan pelannut tähän mennessä FC Tarazissa, FC Kairat Almatyssa, Rastatt 04:ssä, SG Sonnenhof Großaspachissa, 1. FC Pforzheimissa, Ruch Chorzówissa ja nykyseurassaan FC Astanassa, jossa hän on plannut vuodesta 2006 lähtien.


title: Aleksandr Kutšma

text: Maajoukkueessa hän on pelannut 33 ottelua ja tehnyt kaksi maalia. Hän liittyi siihen vuonna 2005.


title: Babel Fish (käännöspalvelu)

text: Babel Fish on internetyhtiö Yahoon ilmainen käännöspalvelu. Sitä tarjosi ennen AltaVista, joka on nykyään osa Yahoota. Palvelun käyttämän käännösteknologian on kehittänyt SYSTRAN ja samaa teknologiaa käyttävät myös useat muut käännöspalvelut. Sivuston nimi on johdettu Douglas Adamsin Linnunradan käsikirja liftareille -kirjasarjan Baabelin kalasta.


title: Babel Fish (käännöspalvelu)

text: Babel Fish kääntää tekstejä ja web-sivustoja useiden eri kielien välillä. Kielivalikoimiin kuuluvat englanti, yksinkertaistettu kiina, perinteinen kiina, hollanti, ranska, saksa, kreikka, italia, japani, korea, portugali, venäjä ja espanja. Palvelu ei osaa kääntää suomea.


title: Babel Fish (käännöspalvelu)

text: Palvelu ei lupaa tuottaa täydellisiä käännöksiä. Useat internetin huumorisivustot käyttävätkin tätä hyväkseen kääntämällä tekstejä edestakaisin eri kielien välillä, jolloin tekstiin usein syntyy koomisia epäjohdonmukaisuuksia.


title: Judge Dredd – tuomari

text: Judge Dredd – tuomari on Danny Cannonin ohjaama yhdysvaltalainen toimintaelokuva vuodelta 1995. Elokuva perustuu satiiriseen sarjakuvaan, Judge Dreddiin jonka loi John Wagner. Elokuvassa Judge Dreddiä esittää Sylvester Stallone ja muissa keskeisissä rooleissa ovat mm. Diane Lane, Rob Schneider ja Armand Assante.


title: Judge Dredd – tuomari

text:
Elokuva keräsi maailmanlaajuisesti 113 miljoonan dollarin lipputulot.
Elokuvassa olleet tulevaisuuden taksit olivat todellisuudessa Land Rover 101 Forward Control -merkkisiä autoja.


title: Judge Dredd – tuomari

text: Elokuva kertoo Joseph Dreddistä, joka toimii tuomarina vuoden 2139 Mega City Ykkösessä. Tulevaisuudessa rikollisuus rehottaa ja kaduilla väkivalta on arkipäivää. Tuomarien tehtävänä on kitkeä rikollisuus, siinä kuitenkin onnistumatta. Dredd on tuomareista vaikutusvaltaisin ja hänen kovia otteitaan arvostellaan julkisesti.


title: Judge Dredd – tuomari

text:
Samaan aikaan korruptoitunut tuomari ja Josephin lapsuudenystävä Griffin auttaa Rico Dreddin, Josephin kaksoisveljen pakenemaan vankilasta. Samana iltana television reportteri tapetaan ja tapahtuma saadaan videolle. Murhaajalla oli tuomarin varusteet ja Joseph Dreddin virkamerkki, joten syytökset kohdistetaan Dreddiin.
Hänet passitetaan vankilaan, Aspeniin. Lentokone, jolla vangit viedään vankilaansa, ammutaan alas ja Dredd pääsee pakenemaan mielessään veljensä pysäyttäminen ja maineensa puhdistaminen. Tehtävä osoittautuu kuitenkin hankalamaksi kuin Joseph osaa odottaa, sillä hänen oikeudentajunsa joutuu koetukselle.


title: Espoon Automuseo

text: Espoon Automuseo sijaitsee Espoossa Bodominjärven pohjoispuolella muutaman kilometrin päässä Kehä III:lta. Sitä nimitetään myös kylän nimen mukaan Pakankylän automuseoksi. Museo tallentaa suomalaista tieliikennehistoriaa, säilyttää sekä konservointikelpoisia että entisöityjä ajoneuvoja ja esittelee niitä yleisölle.


title: Espoon Automuseo

text: Vuonna 1979 perustettu Espoon Automuseo on Suomen vanhimpia yhtäjaksoisesti toimineita ajoneuvomuseoita. Museorakennus on Pakankylän kartanon punagraniittikivinavetta, joka on rakennettu vuonna 1915. Museota ylläpitää Espoon Automuseo ry.


title: Espoon Automuseo

text: Espoon Automuseolla on esillä yli 200 ajoneuvoa. Autoja on noin sata sekä kaksipyöräisiä kulkuneuvoja, kuten moottoripyöriä, mopoja ja polkupyöriä, lähes saman verran. Lisäksi nähtävillä on muun muassa entisaikojen autotallien, korjaamojen ja kodin pienesineistöä, kuten mittauslaitteistoa, työkaluja, putkiradioita ja ompelukoneita.


title: Espoon Automuseo

text: Museolla on vuosittaisia teemanäyttelyitä.


title: Futurama: Moniniskainen monsteri

text: Futurama: Moniniskainen monsteri () on Futuraman järjestyksessä toinen elokuva. Suomessa elokuva julkaistiin DVD:nä 29. elokuuta 2008. Se palkittiin myös Anniella vuoden 2009 Annie-gaalassa parhaana suoraan videolle julkaistuna elokuvana.


title: Karl-Erik Åström

text: Karl-Erik Åström (s. 18. huhtikuuta 1924 Hofors) on ruotsalainen hiihtäjä, joka kilpaili 1940- ja 1950-luvuilla.


title: Karl-Erik Åström

text: Åström valittiin vuoden 1950 hiihdon MM-kilpailuihin varamiehenä, mutta parin poisjäännin vuoksi hän pääsi kilpailemaan ja voitti kaksi kultaa, 18 kilometrillä ja 4 × 10 kilometrillä. Myös St. Moritzin talviolympialaisissa 1948 hän oli varamiehenä, ja hän lopetti uransa ennen vuoden 1952 talviolympialaisia. Hän ei voittanut urallaan yhtään Ruotsin-mestaruutta.


title: Nanny Hammarström

text: Nanny Mathilda Hammarstöm (23. maaliskuuta 1870 Vaasa – 3. joulukuuta 1953 Loviisa) oli suomenruotsalainen opettaja ja lastenkirjailija.


title: Nanny Hammarström

text: Virkamiesperheeseen syntyneen Nanny Hammarströmin isä, lääninkamreeri Herman Napoleon Hammarström, kuoli hänen ollessaan viisivuotias ja hänen äitinsä Maria Sofia Sabelli kuoli viisi vuotta myöhemmin. Nanny Hammarström opiskeli Helsingin ruotsalaisessa jatko-opistossa ja valmistui matematiikan ja luonnonopin opettajaksi vuonna 1890. Hän toimi opettajana Kokkolan "Yksityisessä naiskoulussa" vuoden verran ja jatkoi opiskelua suorittaen ylioppilastutkinnon 1895. Hammarström oli sitten opettajana ensin Maarianhaminan merenkulkuoppilaitoksessa 1895–1900 ja sitten Loviisassa vuoteen 1933 saakka. Hammarström oli vielä tämän jälkeenkin tuntiopettajana yli 70-vuotiaaksi saakka. Hän kuului myös Loviisan kaupunginvaltuustoon vuosina 1919–1923.


title: Nanny Hammarström

text: Hammarströmin kirjailijanura alkoi 1907 ilmestyneellä, hyönteisten maailmaan sijoittuvalla satukirjalla "Två myrors äventyer", joka käännettiin myös suomeksi, norjaksi, saksaksi, englanniksi ja venäjäksi. Kaikkiaan Hammarström kirjoitti 11 teosta.


title: Hilja Tavaststjerna

text: Hilja Sula Tavaststjerna (22. helmikuuta 1848 Pietari – 14. tammikuuta 1924 Turku) oli suomenruotsalainen opettaja ja lastenkirjailija.


title: Hilja Tavaststjerna

text: Tavaststjerna valmistui opettajaksi ja työskenteli sitten Helsingissä muun muassa "Privata Fruntirnmerskolanin" johtajana vuosina 1879–1900.


title: Hilja Tavaststjerna

text: Tavaststjerna sovitti myös satuja kouluissa ja erilaisissa juhlissa esitettäviksi näytelmiksi.


title: Walesin ralli

text: Walesin ralli (Wales Rally GB) on Isossa-Britanniassa ajettava soraralli, joka yleensä päättää rallikauden. Ralli tunnettiin aiemmin nimellä RAC-ralli (sanoista Royal Automobile Club), joka perustettiin vuonna 1932. Vuonna 2008 Walesin ralli oli tarkoitus ajaa 28.–30. marraskuuta, mutta yleisöerikoiskokeen järjestämispaikaksi tarkoitettu Cardiffin stadion oli varattu kyseisenä viikonloppuna rugby-ottelua varten. Niinpä rallin järjestäjät siirsivät rallia viikolla eteenpäin ajankohtaan 5.–7. joulukuuta.


title: Walesin ralli

text: Walesin ralli muistetaan traagisesta vuoden 2005 kilpailusta, jossa Markko Märtinin kartanlukija Michael Park kuoli Märtinin Peugeot 307:n osuessa kartanlukijan ovi edellä puuhun.


title: Walesin ralli

text: 2000-luvulla eniten voittoja Walesista on ajanut norjalainen Subaru-kuljettaja Petter Solberg, yhteensä neljä kappaletta peräkkäin (2002, 2003, 2004 ja 2005).


title: Adèle Weman

text: Adèle Wilhelmina Weman (7. lokakuuta 1844 Valkeala – 10. syyskuuta 1936 Kemiö) oli suomenruotsalainen opettaja ja kirjailija joka kirjoitti nimimerkeillä "Parus Ater", "Inge Storm" ja "Zakarias".


title: Adèle Weman

text: Weman oli suhteellisen vaatimattomista oloista. Hän joutui tätinsä kasvattilapseksi Kemiön saarelle jo puolentoista vuoden ikäisenä; hänen maanmittari-isäänsä vaivasi jonkinasteinen huikentelevaisuus ja hän kuolikin melko nuorena. Täti oli nuorena kokenut säätyläistytön elämää Wemanin ruotsalaisen suvun helmoissa ja eloisilla tarinoillaan teki Adèlestakin romantikon. Hän olisi halunnut näyttelijättäreksi, mutta se oli tädin mielestä aivan sopimatonta. Täti eli rikkaiden kartanonomistaja-sukulaistensa tilalla joutuen säätyläiselle sopimattomasti osittain elättämään itsensä ja Adèlen koruompelulla. Ensimmäisen koulunsa Adèle perusti serkkutyttönsä kanssa juuri kasvattiäidin makuukamariin, kun hänellä kävivät sääliksi alustalaisten koulutta ja kuritta kasvavat lapset.


title: Adèle Weman

text: Adèle lähetettiin nuorena tyttönä Viipuriin - jotta hän unohtaisi näyttelijähaaveensa, jotka hän oli saanut Turussa Rouvasväen koulussa ja vilkkaassa suvun seuraelämässä. Viipurissa hän oikeastaan vasta nyt solmi suhteet uskonnolliseen äitiinsä ja sisaruksiinsa. Siellä hän koki myös romanssin serkkunsa, nuoren "Alfred Öjerin" kanssa, mutta joutui pettymään naimahaaveissaan, sillä mielitietty meni toiselle. Tästä Adèle sai luomisvoimalleen ehtymättömän, vaikkakin kaihoa ja surua aiheuttavan lähteen. Samalla pettymys ruokki Wemanin suvun kuulua melankolisuutta; hänen piti aina olla menossa, matkoilla ja seuraelämässä, jotteivät ikävät ajatukset iskisi.


title: Adèle Weman

text: Suvun kuulu pappisesi-isä oli tullut Kemiöön kirkkoherraksi oltuaan muun muassa Ruotsin hovissa tulevan Kustaa III:n veljien suomen opettajana. Jo rovasti Weman kunnostautui riimittelijänä, jonka Adèlekin sitten suvereenisti hallitsi.


title: Adèle Weman

text: Weman perusti 1860-luvun puolivälissä Kemiöön ruotsinkielisen koulun maalaislapsille ja vuonna 1873 hänestä tuli Kemiön ensimmäisen kansakoulun opettaja. Weman otti aktiivisesti osaa myös paikkakunnan kansansivistys- ja nuorisoseuratoimintaan. Hän perusti opettajatoverinsa Nils Oskar Janssonin kanssa Kemiön nuorisoseuran estämään jo silloin alkanutta maaltapakoa. Siitä ja vuorostaan sen perustamista kouluista ja Janssonin v. 1900 aloittamasta Sagalundin ulkomuseosta tuli varhain, vuosisadan vaihteen molemmin puolin, erikoislaatuinen kulttuurikeskus Vretan alueelle Kemiön kirkonkylään. Kemiönsaarelta kotoisin oleva varakas liikemies ja mesenaatti, Amos Anderson, joka oli näiden opettajien koulussa oppilaana, oli mukana tukemassa näitä pyrintöjä.


title: Adèle Weman

text: Adèlen koulu oli aluksi tytöille, poikia tarvittiin töissä tiloilla. Oppilaat olivat aluksi talollisten tyttäriä, köyhemmälle väelle koulun markan vuosimaksu ja vaatetus oli vielä liikaa. Perheiden pojatkin alkoivat vaatia koulua, kun kuulivat sisariltaan kuinka mukavaa siellä oli. Tosin talonemännät eivät aluksi tahtoneet ymmärtää, että miksi lasten piti tulla kouluun toiseksikin lukukaudeksi, kun kotona oli tähdellisempää tekemistä. Myös Nils Oskar Jansson ehti olla Adèlen oppilaana ja herätti heti huomiota komealla kirjoituksellaan Carl von Linnéstä.


title: Adèle Weman

text: Kun sitten Janssonista tuli seminaarin käynyt opettaja, hänet otettiin kolmen vuoden päästä Vretan koulun valmistumisesta miespuoliseksi opettajaksi ja johtajaksi. Aluksi täälläkin oli erikseen tyttö- ja poikaluokka säädyllisyyden vuoksi. Kotiinpääsykin oli eri aikoihin samasta syystä. Muutaman vuoden kuluttua Oskar ja Adèle päättivät yhdistää luokkansa, kuten sitten myös nuorisoseuran edeltäjien, nuorten miesten ja naisten kerhot. Vanhoilliset kirkolliset piirit paheksuivat nuorisoseuran iltamia ja kielsivät koulun tilojen käytön, koska siellä oli kuulemma tanssittukin - Nils Oskarin ainoat tanssit olivat kansantanhuja. Se oli osasyynä nuorisoseuran toimitalon rakentamiselle.


title: Adèle Weman

text: Nuorisoseuran perustamasta osavuotisesta emäntäkoulusta ja sen sisarlaitoksesta, pitkään samoissa tiloissa toimineesta maamieskoulusta tuli yksi merkittävimmistä alueen oppilaitoksista. Weman ja Jansson käynnistivät mittavan varainkeruun suurille hankkeilleen pitämällä ruotsalaisessa Suomessa sekä myös Ruotsissa ohjelmallisia iltamia, joihin kuului usein Wemanin kirjoittamia runoja ja näytelmiä ja Janssonin pitämä arvokas esitelmä tai hänen paikallismurteella kirjoittamansa yksinäytöksinen näytelmä.


title: Adèle Weman

text: Weman toimi useinkin sovittelijana, kun itsevaltaista Janssonia vastaan syntyi protesteja. Perustettiin muun muassa kilpaileva nuorisoseura, joka sittemmin lakkasi. Kemiön nuorisoseura sen sijaan toimii edelleenkin ja sillä on hyvässä kunnossa oleva toimitalo, jonka rakentamisessa sekä Weman että Jansson niin ahkerasti toimivat. Pidettiin kekseliäitä myyjäisiä ja arpajaisia, joilla hankittiin varoja korkoihin ja kuoletuksiin.


title: Adèle Weman

text: Mainittakoon, että Adèle Weman ei ollut saanut opettajakoulutusta, mutta sai uransa aikana oikeuden kirjoittaa pientenlasten koulun opettajattarille pätevyyskirjoja. Hän oli pidetty ja moderni opettajana harrastaen leikkiin ja hyvään mieleen perustuvaa opetusta. Alkuvuosina hän ei saanut ollenkaan palkkaa opetustyöstään ja senkin jälkeen palkka oli pienempi kuin miespuolisella opettajalla. Häntä voi pitää myös naisasianaisena ja tyttöjen roolimallina. Weman, kuten ei Janssonkaan ollut erityisen uskonnollinen.


title: Adèle Weman

text: Hänen Sinisessä Salongissaan vietettiin kesäisin taiteilijaelämää valoisina kesäöinä, mikä ei sopinut askeettisemman Janssonin pirtaan. Heidän vuorokausirytminsäkin olivat erilaiset. Adèlea kutsuttiinkin Yön kuningattareksi, koska hän oli omimmillaan juuri yöaikaan. Silti he olivat lojaaleja ystäviä loppuun saakka, vaikka Adèle Helsingissä menestystä saatuaan joskus huokailikin niitä synkkiä aikoja työelämässä ja aatteellisessa työssä, kun hän joutui sovittelemaan ”synkkien miesten synkkiä riitoja”.


title: Adèle Weman

text: Wemanin aloittaessa nuorisoseurassa teatteritoimintaa oli pulaa sopivista yksinäytöksisistä näytelmistä. Hän kirjoitti ja ohjasi niitä kaikkiaan 35 kappaletta.


title: Adèle Weman

text: Elämänsä loppuvuosina Weman koki suurehkoa menestystä näytelmäkirjailijana, kun hänen runomuotoista kansankomediaansa "Hultnäsin kinkerit" esitettiin useita kertoja Helsingin Ruotsalaisessa Teatterissa vuodesta 1914 aina 1930-luvulle asti.


title: Adèle Weman

text: Runomaailmassaan esimerkiksi teoksessa "Bylåtar och Strängaspel" hän teki reipasta pilaa maalaiskylän vallasväestä ja rahvaasta. Hän on ikuistanut mennyttä maailmaa mestarillisesti. Hänen runoutensa odottaa ehkä uutta löytämistä.


title: Adèle Weman

text: Weman julkaisi runot ja näytelmät nimellä Parus Ater, mutta laajimman teoksensa, säätyläisnaisesta ja kansanmiehestä kertovan romaanin "Uppåt eller nedåt", hän julkaisi nimellä Inge Storm.


title: Adèle Weman

text: Wemanin tuotanto oli laaja, mutta suuri osa oli eri lehtiin halvalla myytyjä artikkeleita ja riimillisiä runoja, joilla hän osittain maksoi kesälomiaan muun muassa Ahvenanmaalla. Hänellä, kuten kuulemma koko Wemanin suvulla, oli synnynnäinen riimittelyn lahja. Kriittisyyden puuskassa muuttaessaan kokonaan Vretan koululle hän tuhosi koko nuoruuden tuotantonsa ja kirjeenvaihtonsa, mitä hän heti katui. Amos Anderson kustansi ja painatti Mercator-kirjapainossaan osan hänen tuotannostaan ja käytti vaikutusvaltaansa hankkien rakkaalle opettajalleen muita kustantajia.


title: Adèle Weman

text: Eläkeikäisenä Weman pystyi pitämään hyvää elintasoa yllä osittain Amos Andersonin tuen avulla. Nils Oskar Jansson oli ollut varsin nuiva Amos Andersonia kohtaan, mutta ystävällinen Adèle Weman tuki arkaa poikaa. Hän asui elämänsä syksyssä pääkaupungin hienoimmissa hotelleissa ja pensionaateissa ja seurusteli säätynsä mukaisesti; mm. presidentin rouva Ellen Svinhufvud oli hänen hyvä ystävättärensä.


title: Adèle Weman

text: J. J. Hulden kirjoittanut Wemanin ja Janssonin yhteiselämäkerran "Kring Sagalund", ja Weman itse on muistellut myös työ- ja muuta elämäänsä eloisassa kirjassaan "Minnen i skuggor och dagrar".


title: Adèle Weman

text: Sagalundin museo sekä Kemiön nuorisoseura vaalivat Adèle Wemanin muistoa. Nuorisoseuran opettajakollegoille rakentama "Sagalundin huvila" on museon kiinnostavimpia kohteita keskellä kaunista museopuistoa. Molempien asunto on säilytetty lähes sellaisenaan. Adèlen puolella näkyy hänen elämänmyönteisyytensä myös sisustuksessa.


title: Jordanian ralli

text: Jordanian ralli (Jordan Rally WRC) on Jordaniassa ajettava soraralli. Jordanian ralli ajetaan maan pääkaupungin Ammanin ja Kuolleenmeren lähettyvillä. Jordanian MM-ralli ajettiin ensimmäistä kertaa kaudella 2008, jolloin kisan voitti Mikko Hirvonen Ford Focuksella. Sinä vuonna reittiin kuului päätöspäivänä yli 40 kilometrin pituinen Jordan-joen erikoiskoe.


title: Jordanian ralli

text: Jordanian ralli on ensimmäinen Lähi-idässä ajettava MM-ralli.


title: Anna Schauman

text: Anna Fredrika Charlotta Schauman (10. lokakuuta 1859 Turku – 23. joulukuuta 1928 Turku) oli suomenruotsalainen opettaja ja lastenkirjailija.


title: Anna Schauman

text: Schauman valmistui kansakoulunopettajaksi ja työskenteli sitten opettajana Turussa. Satukirjojen julkaisemisen lisäksi hän oli mukana tekemässä myös kansakoulun laskutehtäviä sisältäneitä oppikirjoja.


title: Akropolis-ralli

text: Akropolis-ralli () on Kreikassa ajettava MM-sarjaan pitkään kuulunut soraralli. Ralli on tunnettu erittäin huonokuntoisista sorateistään ja paahtavasta kuumuudesta – yhdistelmä tekee siitä erityisen haastavan niin kuljettajille kuin kalustollekin.


title: Akropolis-ralli

text: Akropolis-rallia on ajettu jo yli 50 vuotta, ja se on siten vanhimpia vielä nykyään ajettavia ralleja. Rallin ovat voittaneet useat suomalaiset rallikuskit: Pauli Toivonen, Ari Vatanen, Timo Salonen, Juha Kankkunen, Markku Alén, Marcus Grönholm ja Mikko Hirvonen. Autoihin asennetaan Akropolis-rallin ajaksi ylimääräinen ilmanotto, koska lämpötila rallissa voi olla jopa 50 °C.


title: Akropolis-ralli

text: Kreikan MM-ralli eli Akropolis-ralli on kuulunut ralliautoilun MM-sarjaan aina ensimmäisestä vuodesta (1973) lähtien vuoteen 2013 asti. Tänä aikana ralli jäi ajamatta kahdesti, vuosina 1974 ja 2010.


title: Akropolis-ralli

text: Akropolis-rallin kuninkaiksi voidaan nimittää edesmennyttä skotlantilaista Colin McRaeta, joka voitti rallin kaikkiaan viisi kertaa, sekä 11 kertaa palkintokorokkeelle ajanutta espanjalaista Carlos Sainzia.


title: Akropolis-ralli

text: "(1951-1968 puuttuu)"


title: Huntsman

text: Huntsman on kuvitteellinen hahmo yhdysvaltalaisessa animaatiosarjassa Jake Long – amerikkalainen lohikäärme. Hahmo esiintyi ensimmäisen kerran ensimmäisessä jaksossa ”Vanhanaikaista koulutusta” vuonna 2005. Huntsmania ääninäyttelee sarjan englanninkielisessä alkuperäisversiossa Jeff Bennett ja suomeksi Pasi Ruohonen.


title: Huntsman

text: Hän on muinaisen heimon Hunts-klaanin johtaja, joka metsästää salaa maagisia olentoja. Tämän myötä hän on Jake Longin yksi pahimmista vihollisista. Huntsman käyttää aseenaan maagista sauvaa.


title: Huntsman

text: Huntsman liittyi hunts-klaaniin jo teini-ikäisenä 1980-luvulla, jolloin muinaista heimoa johti kaksi Huntsmestaria. Hän oli tuolloin hyvin innokas nousemaan klaanissaan johtohahmoksi, mutta hennon olemuksensa ja kimeän äänensä vuoksi kukaan ei ottanut tosissaan nuoren Huntsmanin kunnianhimoa. Vuosia myöhemmin hänestä kasvoi vaikutusvaltainen ja pelätty soturi, joka nousi yksin johtamaan hunts-klaania. Huntsman on vuosien ajan jahdannut taikaolentoja, jonka seurauksena lohikäärmeneuvosto on listannut hänet neljänneksi suurimmaksi uhaksi taikaolentojen yhteiskunnassa. Tämän ohella Huntsman on Rosen alias Huntsgirlin holhooja ja kouluttaja. Hän vei vastasyntyneen tytön pois vanhemmilta, tavoitteenaan kouluttaa Rosesta tulevaisuuden johtaja hunts-klaanille.


title: Huntsman

text: Yli kymmenen vuoden ajan Huntsman valehteli Roselle tytön oikeiden vanhempien olleen kuolleena. Totuus kuitenkin paljastui sarjan toisella tuotantokaudella, kun Huntsman löysi keinon päästä eroon ainiaaksi taruolennoista. Hän kiristi kapinoivaa Rosea kaappaamaan viimeisen pääkallon amerikkalaiselta lohikäärmeeltä näyttämällä Rosen vanhempien olevan edelleen elossa. Rose joutui huijaamaan Jakea ja onnistui lopulta kaapaamaan hänet Huntsmanin mieliksi. Julma johtaja sai tilaisuutensa koota kaikki Aztecin pääkallot, kunnes tietää enemmän Jakestä ja tehdä toivomuksensa, mutta Rose petti johtajansa kun iski häntä takaapäin. Hän otti pääkallon käsiinsä ja toivoi hunts-klaanien hävitystä, jonka seurauksena kaikki lohikäärmetatuoinnin omaavat klaanilaiset tuhoutuivat Huntsmanin tavoin.


title: Huntsman

text: Suurimmaksi osaksi sarjaa Huntsmanin kasvoja ei näytetty. Ensimmäisen kauden aikana hänet esitettiin varjomaisena hahmona, jolla oli punaiset hehkuvat silmät, jotka näkyivät maskin sisällä. Sarjan saadessa merkittäviä muutoksia toisella tuotantokaudella erityisesti piirrostyylissä, jonka myötä myös Huntsmanin olemusta muokattiin enemmän ihmismäiseksi. Samalla hänen maskinsa muuttui selkeämmäksi, josta erottuivat Huntsmanin ihmissilmät.


title: Huntsman

text: Ensimmäisen kauden jaksossa "4. näytös, 15. kohtaus" Huntsmanin kalju takaraivo näkyy hetkellisesti, kun mekaaniset kädet laskevat hänen maskinsa päähän. Huntsmanin kasvot lopulta näkyvät sarjan toisella tuotantokaudella jaksossa "Homecoming", jossa Jake tuhoaa hänen maskinsa tönäistessään Huntsmanin läpi hissin oven. Hän paljastuu olevansa kalju kuten aikaisemmin esitettiin ja muuten normaalinnäköinen ihminen, jolla on suuri syntymämerkki kokonaisesta lohikäärmeestä, joka pääasiassa peittää lähes kokonaan hänen vasemmanpuolen kasvoista.


title: Kilpapurjehduksen harjoitusradat

text: Suomessa on ainakin kolme kiinteästi väylien ulkopuolle merkittyä kilpapurjehdusrataa: Oulussa, Säynätsalossa ja Tampereella. Sesongin ajaksi paikaille merkitty harjoittelurata koostuu yhdeksästä merkistä, joista kahdeksan on kehällä ja yksi keskellä. ympyränmuotoisen rata-alueen halkaisiaja on noin 1 mpk ja puolikkaan harjoitteluradan pituus on noin 0,5 mpk. Tällaisella radalla voidaan harjoitella itsenäisesti tai ryhmässä ilman valmentajaa vasta- ja myötätuuliosuuksia ja merkinkiertoa lähes kaikissa tuuliolosuhteissa. Kuvan esimerkki on Oulun harjoitteluradasta.